open-index/open-wikipedia-markdown huggingface dataset:
勒皮

**勒皮**（）係法國一城，上羅亞爾省省會，人口有2萬。


Le Puy-10-Kathedrale von oben-2001-gje.jpg
Le Puy-Kathedrale-08-2001-gje.jpg
Le Puy-Kathedrale-18-Kreuzgang-2001-gje.jpg
Le Puy-20-Friedhof-2001-gje.jpg
Le Puy-32-Fassade-2001-gje.jpg
Le Puy-Saint-Michel-08-von unten-2001-gje.jpg
Le Puy-Saint-Michel-18-innen-2001-gje.jpg
伊斯特勒

**伊斯特勒**（；，）係法國一城，喺隆河口省，人口有4萬。
## 參考

## 連出去

* Gazetteer Entry
阿勒

**阿勒**（；）係法國一城，喺隆河口省，人口有5萬。
## 參考

## 連出去

* Gazetteer Entry
莊

**莊**可以係：
*莊家：賭錢活動入面嘅大頭。
*莊氏：華人姓氏。
*莊 (外文人名)：外文人名，源自英文John嘅粵語譯法。
*自然形成嘅村莊、聚落地方。
*農場或莊園地方
宋雯

**宋雯**（**Wendy Song**，）係前香港無綫電視女藝人，2013年簽無綫電視。2019年解約。

## 簡歷
宋雯可以話係出身於電視世家，父母都係電視導演，讀小學時就做學校藝術團骨幹。11歲入武漢市藝術學校讀書，其中有四年時間學古典舞，另外兩年主修戲劇表演。2002年畢業之後，憑住優異成績被香港演藝學院錄取，主修音樂劇舞專業。2007年畢業嗰陣，唔單止攞到香港音樂劇協會頒發嘅獎學金，重俾香港迪士尼樂園錄取為首席歌唱員，喺「米奇金獎音樂劇」劇場飾演女主角Bebe。2013年同無綫電視簽約為合約藝人，娛樂新聞台主播。

## 攷

## 出面網頁
* 
*
超低能特攻隊

《**超低能特攻隊**》（）係香港電視娛樂製作嘅遊戲節目，2017年5月29號開始到6月16號禮拜一到五22:00-22:30喺ViuTV播，主持係細So、羅伊婷。

節目每個禮拜會有8位幪面嘉賓玩經典童年遊戲，輸咗就要揭開面罩等觀眾知佢係邊個。贏家有一萬蚊獎金。

## 每集一覽

## 出面網頁
*ViuTV：超低能特攻隊
歌度有…林說金曲

《**歌度有…林說金曲**》（**From The Song: Suet Be Music**），係香港電視娛樂製作嘅音樂節目，由《歌度有…》同《林說金曲》兩個節目合併成，屬「歌度有…系列」，2017年6月4號到7月16號逢禮拜日21:30-22:00喺ViuTV播。

節目主要繼承《林說金曲》嘅內容，會推介同點播最新流行歌，又會搞「同林雪唱K」環節，路人可以上唱K車唱歌，林雪會揀唱得最好嗰位介紹畀觀眾識，又會同唔同歌手同演員傾下音樂話題。

## 每集一覽

## 出面網頁
*ViuTV：歌度有…林說金曲
余思霆

**余思霆**（**Stitch Yu Ssu Ting**，）係香港無綫電視女藝員，2016年度美國華裔小姐冠軍，代表紐約參選2017年度國際中華小姐競選攞到冠軍，然後加入無綫電視。

## 簡歷
余思霆喺台灣花蓮出世，細個成家移民去美國紐約，喺讀大學。

早喺2012年，余思霆參加過美國華裔小姐競選，但係落選，2013年參選美洲賽區，結果屈居亞軍。到2016年，佢第二次參選美國華裔小姐競選，攞到冠軍之餘，重攞到最上鏡小姐、網上最受歡迎小姐、最佳晚裝演繹獎三個獎。

2017年頭，佢代表紐約參選香港無綫電視主辦嘅2017年度國際中華小姐競選，最後攞冠軍，之後再加入無綫電視做經理人合約藝人。

余思霆喺2017年無綫電視萬千星輝賀台慶抽中價值一百萬港紙獎金加獎品嘅台慶大獎。

## 演出
### 電視節目演出（[[無綫電視]]）

### 電視節目主持（[[無綫電視]]）

### 電視劇（[[無綫電視]]）

## 攷

## 出面網頁
* 
* 

類:無綫電視女藝員‏‎
思霆
埋班

《**埋班**》（）係香港電視娛樂製作嘅訪談節目，2017年5月22號開始到5月26號禮拜一到五22:00-22:30喺ViuTV播，主持係前香港立法會主席曾鈺成。

節目畀曾鈺成假設佢做特首，為咗組成內閣埋班，搵咗一班人選，同佢哋拆解香港時局。

## 每集一覽

## 出面網頁
*ViuTV：埋班
突擊旅行團

《**突擊旅行團**》（**Sudden Tour**），係香港電視娛樂製作嘅遊埠節目，2017年6月9號到8月11號逢禮拜五22:30-23:00喺ViuTV播，由陳炳銓、岑樂怡主持。節目主持會「生擒」唔同國家嘅遊客，用佢哋對香港嘅印象去做導遊，向自己國民或者遊客介紹佢哋眼中嘅香港特色。

## 每集一覽

## 出面網頁
*ViuTV：突擊旅行團
慕德皇后

**慕德皇后**（，，），又譯**毛德皇后**，係挪威國王哈康七世個老婆，英王愛德華七世同亞歷珊卓皇后個細女。

佢係哈康七世個表姐。兩個人得一個仔，叫亞歷山大，後嚟改名叫奧拉夫。

## 用佢個名嘅地方
*慕德皇后地
*港澳信義會慕德中學
*慕德皇后山脈
*慕德皇后灣
彼得一世島

**彼得一世島**（）係南極洲邊皮嘅一個島，喺西經90度嗰頭，啤令哨善海入面，約莫154平方公里大。呢笪地方由沙俄探險家啤令哨善發現，用沙皇彼得一世做地名。不過俄羅斯未有話要管呢度，反而係挪威話有主權管呢度，但畀《南極條約》凍結咗。

## 睇埋
*慕德皇后地
戰區游泳館

，又叫**戰區泳館**，係中國廣東廣州嘅大型泳池，1995年起好，位置喺越秀區五羊新城寺右新馬路70號（廣州軍區體育館東邊隔籬條涌邊）。

佢亦係中國人民解放軍南部戰區屬下嘅泳館。

## 史
呢間泳場係1995年由中國人民解放軍屬下嘅軍人俱樂部喺起緊體育館嘅配套設施時順手搞出嚟，初期凈限解放軍部隊做游水鍛煉用途，直到2000年，由於健美俱樂部負責接手，令游泳館轉型成面向公眾嘅機構。

泳館喺啱成立無耐一直嗌過**軍區游泳場**個名。直到2016年2月1號，泳場因受到中國人民解放軍南部戰區空軍基地宣佈喺廣州成立而改名做**戰區游泳館**。

## 開放時間
呢間游水場有分開幾個場次開放。時間分別係：
*清晨上晝場：07:00～13:30
*晏晝晚黑場：14:30～21:30
以上場次當中：
*兒童池同娃娃池分別凈限喺每年5～9月及每年5～8月開放；行雷天時唔開。
*雖然標準池喺每年12月到第二年2月會有另行通知開放時間，但水温低過9℃（48.2℉，282.15K）時唔開檔。

## 設施
戰區游泳館入面有一個標準池、一個兒童池同一個娃娃池。
;水深
*標準池：1.4m～2.0m
*兒童池：0.8m～1.1m
*娃娃池：0.4m～0.7m

## 攷

類:廣州公眾泳池

類:廣州軍區
類:五羊新城
慕德皇后地

**慕德皇后地**（），又譯**毛德皇后地**，係南極洲一個區，喺西經20度到東經45度之間，約莫270萬平方公里大。呢笪地方由挪威探險家阿蒙森發現，用挪威皇后慕德皇后做地名。挪威話有主權管呢度，但畀《南極條約》凍結咗。

## 睇埋
*彼得一世島
橫貫南極山脈

**橫貫南極山脈**（），係南極洲一條主要山脈，由維多利亞地去到威德爾海，約莫3500公里長，將南極洲分開東西兩邊。
維多利亞地

**維多利亞地**（）係南極洲一個區，喺羅斯海東面、韋克斯地西面。呢笪地方由英國探險家羅斯發現，用英國維多利亞女皇做地名。
西普魯士

**西普魯士**（）係普魯士舊時一個省，一戰之後，東邊大部份都割咗畀波蘭，二戰之後更將全部地方畀晒波蘭。

## 睇埋
*東普魯士
東普魯士

**東普魯士**（；立陶宛文：Rytų Prūsija或Rytprūsiai；波蘭文：Prusy Wschodnie；俄文：Восточная Пруссия）係舊時普魯士王國同後來德意志帝國一個省，位於普魯士公國嘅領地上。東普魯士包含古普魯士人喺波羅的海嘅領地。喺歷史上被普遍認為係德國軍國主義勢力嘅支柱—容克貴族嘅發源地。

一戰之後，雖然西普魯士大部份都割咗畀波蘭，但東普魯士無乜受影響，繼續屬德國，不過就同德國本土畀波蘭走廊隔開咗，變咗做飛地。二戰之後，東普魯士就畀蘇聯（包括立陶宛）同波蘭瓜分晒，當中首府哥尼斯堡畀蘇聯改名叫加里寧格勒，境內嘅德意志人大多被驅逐。到今時今日，東普魯士嘅北面範圍，分別係屬於立陶宛嘅默麥爾地區（克萊佩達），同埋俄羅斯嘅加里寧格勒州（舊名哥尼斯堡）。而南部大部份地區就被歸入波蘭嘅華爾米亞-馬祖里省。
塔里木盆地

**塔里木盆地**係中國最大盆地，喺新疆南部，約莫102萬平方公里大，北面係天山同準噶爾盆地。
準噶爾盆地

**準噶爾盆地**係中國第二大盆地，喺新疆北部，約莫38萬平方公里大，南面係天山同塔里木盆地。
柴達木盆地

**柴達木盆地**係中國一個主要盆地，喺青海西北部，約莫12萬平方公里大，南面係崑崙山。
四川盆地

**四川盆地**係中國主要盆地，喺四川東部，約莫23萬平方公里大，有長江流經，農業比較發達。
胡慧冲

**胡慧冲**（，），係香港旅遊專欄作家同旅遊節目主持，皆因佢好熟泰國，所以畀人叫做「泰國通」。

## 演出

### 電視節目（[[無綫電視]]）
*2016年開始：《冲遊泰國》（各輯）主持
*2018年：《Do姐有問題》（第二輯）問題專員
*2022年：《復刻古靈精怪東南亞：泰國篇》主持

### 電台節目
*2014年5月-2020年8月：《大城小事》（單數月份星期四）主持
*2021年3月-《大城小事》（每月第二個星期日）主持

### 電影
*1996年：《飛虎》 飾 泰國毒梟
*2020年：《大盜演》 飾 肖Sir
銚子

**銚子市**係日本千葉縣東北部海匝地域嘅一個市，處於關東地方同埋千葉縣嘅最東端。市嘅範圍係利根川下游同埋河口嘅南岸，而銚子地質公園同埋一啲海岸嘅地帶有被指定做水鄉筑波國定公園。

豉油等等釀造相關嘅遺產已被認定係近代化產業遺產，呢度嘅港口城市歷史街景都已經被認定係日本遺產。

## 概要

自古以來，銚子就係一個繁榮嘅漁港。嗰度有個銚子漁港，屬於特定第3種漁港，係全日本最高漁獲量嘅漁港。銚子因為利根川嘅河運而繁榮起嚟，係豉油五大名產地其中之一。有「最上醬油」呢個名嘅Yamasa醬油（https://ja.wikipedia.org/wiki/%E3%83%A4%E3%83%9E%E3%82%B5%E9%86%A4%E6%B2%B9）都係喺呢度設立總公司。

江戶時代，利根川嘅水運發達。借勢，銚子就以豉油釀造為中心，釀造業、水產業、物流業都好興盛，喺好耐以前已經發展成為來往江戶嘅「利根海運」沿岸嘅一個交易都市。

銚子亦都有佢觀光都市嘅一面。銚子有犬吠埼、屏風浦（https://ja.wikipedia.org/wiki/屏風ヶ浦）等等呢啲日本屈指可數嘅名勝景點。犬吠埼出咗名係睇全日本最早元旦日出（）嘅地方，1月1號嘅凌晨起計直到朝早會有成5萬人到訪。無遮無掩、壯闊嘅海岸線歷來都吸引唔少文人墨客到訪，有「文豪之地」之稱。沿海岸線有好多歌碑、詩碑立咗喺度。

銚子屬於溫暖嘅海洋性氣候，適合避暑、避寒。當地嘅農業活用氣候，都好旺盛，有露天栽培蔬菜、生果等等。

## 地理

銚子位於千葉縣東北部，距離縣廳所在地嘅千葉市大約65公里，距離東京都嘅都心喺90 - 100公里範圍內。銚子包含喺神栖都市圈呢個都市僱用圈之內，來往利根川對岸茨城縣神栖市嘅通勤率係10.7%（2010年人口普查）。

犬吠埼位於關東地方同埋關東平原嘅最東端，銚子市嘅東面同南面面向太平洋，北面有利根川，喺銚子市注入太平洋。

利根川沿岸嘅低地同埋北總台地（下總台地）嘅表面有關東壤土層覆蓋住。高神愛宕山（標高73.6米）係北總台地最高嘅山峰。利根川沿岸都有好多水田，而喺台地嘅山間有谷津田呢類水田。旱田主要位於台地平坦嘅地帶，比較適合農業。

*山：高神愛宕山
*河：利根川（銚子市係利根川注入太平洋嘅河口）
*湖沼：小畑池
*海岸：太平洋側 - 銚子海岸、長崎海岸、君濱海岸（）（日本海岸百選（https://ja.wikipedia.org/wiki/日本の渚百選））
*岬：犬吠埼、長崎鼻
*島：一之島（）、三之島（）、海鹿島、沖之海老島（）、茅刈島
*灣（https://ja.wikipedia.org/wiki/浦）：西明浦
*崖：屏風浦（https://ja.wikipedia.org/wiki/屏風ヶ浦）

File:(千葉県銚子市)屏風ヶ浦にて。東洋のドーバーとも言われる。 - panoramio.jpg|屏風浦（）
File:Choshi Inubosaki Kimigahama 2013-09.JPG|君濱海岸（）
File:銚子市、長崎鼻.jpg|長崎鼻


### 市域
* 幅員：東西16.2公里，南北12.8公里

### 氣候
因為周圍被海圍住，所以係海洋性氣候，濕度偏高，年平均氣溫大約15℃，冬暖夏涼。

就算夏天都好少超過30℃，以關東平原嘅都市嚟講係少有嘅，超過35℃嘅日子幾乎無。好少會有熱夜（日本氣象廳定義：晚間最低氣溫超過25℃），可以話係關東首屈一指嘅避暑勝地。另一方面，冬天就好似南九州地方一樣咁暖，氣溫絕少會跌到冰點以下，落雪係非常罕見。

另外，銚子全年都比較大風。風力發電站嘅風車有34部，亦都有發表過喺對開海面發展離岸風力發電嘅計劃。

### 接壤嘅自治體
* 千葉縣旭市
* 千葉縣香取郡：東庄町
* 茨城縣：神栖市（喺利根川河面同埋銚子大橋上面接壤）

## 註


## 參考
蘇玉華

**蘇玉華**（**Louisa So**，）係香港女演員。佢喺香港出世，1989年用舞台劇演員身份出道，1994年加入無綫電視，演出過唔少電視劇。至2017年11月為咗探索新鮮感，於是唔再續約無綫電視。

蘇玉華老公係舞台劇演員潘燦良。

## 演出

### 電影
*2025年：《不赦之罪》

## 參考

## 出面網頁
* 
* 
* 
* 
* 
* 

類:前無綫電視女藝員
薛家燕

**薛家燕**（**Nancy Sit**，），原名**薛家彥**，係香港無綫電視藝員，亦做過歌手。佢喺香港出世，1970年代加入麗的電視，1983年結婚而息影，1996年離婚後為咗生計復出，加入無綫電視，演出處境劇《真情》嘅「好姨」角色令佢開始出名。2000年代開始佢又搞埋細路演藝課程生意，綽號「鬼揸五」、「家燕姐」、「家燕媽媽」、「Captain Nancy」、「十字步皇后」。

薛家燕而家住喺西半山殷樺花園。2021年3月13號，政府刊憲將中西區指明「受限區域」，包括殷樺花園第一期同埋第二期住所人士，要接受新冠肺炎強制檢測。薛家燕同屋企人都有落樓接受檢測，強檢喺3月14號朝早約九點完成，搵唔到確診個案。

## 參考

## 出面網頁
* 
* 
* 
* 
* 
* 
* 
* 
*
譚玉瑛

**譚玉瑛**（**Helen Tam**，），外號**譚玉瑛姐姐**、**阿譚**，係香港無綫電視藝員。佢喺香港出世，1980年第9期無綫電視藝員訓練班畢業，拍過少少電視劇後，1982年就被安排主持細路節目《430穿梭機》，同之後嘅幾套細路節目《閃電傳真機》、《至NET小人類》同《放學ICU》，直到2014年《放學ICU》改革先至無得做，總共做咗32年細路節目主持。佢同男友喺愉景灣一齊住咗好多年，無諗住結婚生仔。

2025年譚玉瑛喺同無綫電視仍然有藝員合約嘅情況下拍攝ViuTV節目《佛系迎新小隊》，係繼邱晴之後第二位參與其他香港電視台綜藝節目嘅無綫藝員。

## 演出作品
### 節目主持（[[無綫電視]]）
*1982年－1989年：430穿梭機
*1989年－1999年：閃電傳真機
*2000年－2004年：至NET小人類
*2005年－2014年：放學ICU
*2014年：好在一個人
*2014年－2016年：東張西望
*2016年：區區開伙
*2016年：阿爺廚房
*2017年：阿爺廚房（第二輯）
*2017年：阿爺big big廚房
*2018年：香港原味道
*2018年：阿爺廚房（第三輯）
*2018年：香港原味道（第二輯）
*2019年：阿爺賀歲攻略
*2019年：香港原味道（第三輯）
*2019年：8個香港
*2019年：阿爺廚房（第四輯）
*2019年：台灣原味道
*2020年：香港原味道（第四輯）
*2020年：阿爺廚房（第五輯）
*2020年：鼎爺做節攻略
### 節目主持（[[ViuTV]]）
*2025年：佛系迎新小隊

### 節目嘉賓（[[無綫電視]]）
*2015年：精伶童學會
*2016年：男人食堂
*2016年：夜宵磨
*2016年：Do姐有問題
*2016年：Ben Sir學堂
*2017年：千奇百趣特工隊
*2017年：最緊要好好玩 消暑版
*2017年：終極街頭魔法王
*2018年：TVB 50+1周年再出發
*2018年：TVB 50+1再出發節目巡禮2019
### 節目嘉賓（[[ViuTV]]）
*2026年：我想身體健康 第116集

### 電視劇（[[無綫電視]]）
*1980年：親情 飾 青／彤工友
*1980年：千王之王 飾 記者
*1980年：上海灘龍虎鬥 飾 鄧福之女 
*1981年：佛山贊先生 飾 妹仔
*1981年：飛越十八層 飾 護士
*1981年：荳芽夢 
*1981年：前路 
*1981年：富貴榮華 飾 參賽者
*1982年：神女有心
*1982年：星塵 飾 女學生
*1982年：萬水千山總是情 飾 阿炳妻子
*1986年：赤腳紳士
*2003年：律政新人王 飾 李美利（Money姐）
*2006年：老馮日記 飾 譚玉瑛（客串）
*2009年：大冬瓜 飾 皇母娘娘／銅鑼仙子
*2010年：天天天晴 飾 譚玉瑛（客串）
*2011年：你們我們他們 飾 陸婆
*2014年：老表，你好hea！ 飾 譚玉瑛（客串）
*2015年：愛·回家(第一輯) 飾 岳姑娘（客串）
*2017年：雜警奇兵 飾 張惠嫦
*2018年：愛·回家之開心速遞 飾 老闆娘（第308集）
*2018年：是咁的，法官閣下 飾 蕭瑤珠
*2021年：欺詐劇團 飾 Madam Yu
*2022年：青春不要臉 飾 《430太空梭》監製

### 旁白（[[無綫電視]]）
*2012年：世界文化遺產（第五輯）
### 旁白（[[香港電台]]）
*2016年：香港故事－職外高人：在夢和汗之間

### 電影
* 2000年：《魔影2000》 飾 看顧男主角成長的社工
* 2001年：《百分百感覺2》 飾 譚玉瑛姐姐（葛民輝傾慕對象）
* 2015年：《哪一天我們會飛》 飾 英仁書院副校長
* 2016年：《三人行 (電影)》 飾 吳太
* 2016年：《此情此刻》 飾 史提芬
* 2017年：《那一年，我17》 飾 培育中學校長
* 2023年：《七月返歸》 飾 鍾婆
* 2023年：《白日之下》 飾 水哥女兒
* 2024年：《爸爸》飾 精神科醫生

### 配音
*2015年：《玩轉腦朋友》 飾韋莉媽媽
*2017年：《天使愛芭蕾》 飾卡妙媽媽

### 舞台劇
*2011年：《寒武紀與威士忌》

### 演唱會（表演嘉賓）
*2014年10月24-26號：張敬軒HINS LIVE IN PASSION演唱會（香港體育館）

### 音樂
*2014年（派台歌）：張敬軒 - 青春常駐《HINS LIVE IN PASSION 2014》（featuring 譚玉瑛／烏卒卒）
*2018年（MV）：鄧健泓 - 那年。某日

### 電台節目
*2014年：《每一個晚上》DBC數碼二台Me2（逢星期一至五晚上八點至十點）
*2024年至今：《QK玉瑛室》新城知訊台（逢星期一至五下午兩點至四點）

### 廣告／宣傳片
*2017年 向日葵纖體美容：瘦之大學Professor
*2017年 香港存款保障委員會：烏卒卒（聲音演出）
*2017年 香港考試及評核局：《DSE迷思》系列
*2020年 衞生署衞生防護中心：接種疫苗防流感
*2020年 同心堂

## 參考

## 出面網頁
* 
* 
* 
* 
*
黃淑儀

**黃淑儀**（**Gigi Wong**，）係香港女演員同主持人。佢喺廣州出世，祖籍廣東開平，1968年第2期麗的電視藝員訓練班畢業後加盟麗的電視（亞洲電視前身），同年因事畀公司炒，佢轉投無綫電視，1973年曾經返過麗的，1975年再返無綫，拍唔少電視劇，1983年移民加拿大溫哥華。1990年代之後佢斷斷續續拍過幾套香港嘅電視劇，2005年開始幫無綫電視主持飲食節目。2019年1月，黃淑儀同無綫結束合約，為ViuTV拍飲食節目。2019年尾，佢因為半月板撕裂而腳痛，做咗個更換全膝人工關節置換手術。

## 屋企
* 前夫：導演 劉芳剛（1969年至1978年）
* 大女：劉德藍
* 大仔：社交遊戲公司創辦人 劉德政
* 老公：醫生 徐景清（1981年至今）
* 二仔：機械人工程師 徐肇麟，心抱 Karen
* 孻仔：演員 徐肇平

## 演出

### 節目主持（無綫電視）
* 1980年：《K-100》
* 1980年至1983年：《歡樂今宵》
* 2005年至2007年：《吾湯吾水》（共3輯）
* 2009年：《霎時感動》 第80集、第93集及第116集
* 2010年：《絕世好麵》
* 2010年：《名人廚房》 第5集
* 2011年至2012年：《住家廚神》
* 2013年至2014年：《吾淑吾食》 第一輯
* 2015年：《吾淑吾食》第二輯
* 2015年：《我係小廚神2》（嘉賓主持）
* 2016年：《儀煮賀年菜》
* 2016年：《你健康嗎？》 第二輯
* 2017年：《吾淑吾食澳洲篇》
* 2017年：《吾淑吾食新加坡篇》
* 2017年：《我是小廚神-新加坡篇》（嘉賓主持，TVB8首播）
* 2018年：《吾淑吾食溫哥華篇》

### 節目主持（myTV SUPER）
* 2019年：《Gi味俱全》

### 節目主持（ViuTV）
* 2019年：《Cooking Gigi 台灣篇》

## 參考

## 出面網頁
* 
* 
* 
*
韋綺姍

**韋綺姍**（**Rita Maria Carpio**，）係香港女歌手，喺香港出世，菲葡混血，香港歌手杜麗莎係佢堂家姐。佢細個已經玩音樂，1982年第一屆新秀歌唱大賽攞銀獎，之後出過幾隻唱碟。佢2014年加入無綫電視，客串電視劇。

## 出面網頁
* 
* 
* 
* 
*
容羨媛

**容羨媛**（**Fion Yung**，）係香港無綫電視前女藝員。佢喺香港出世，2004年，開始做香港電台節目主持，2008年加入無綫電視，初頭做無綫娛樂新聞台主持，2012年開始做翡翠台《東張西望》主持，亦客串過電視劇演出。2024年全家移居加拿大。

## 經歷
容羨媛中學喺趙聿修紀念中學同博愛醫院鄧佩瓊紀念中學畢業，然後讀香港理工大學，攞到建築經濟及管理學（榮譽）理學士學位，最後喺香港浸會大學攞埋碩士學位。大學畢業之後短暫喺澳洲墨爾本一社區電台做嘢。2004年參加DJ生還者，加入香港電台，任職第二台同青年網上電台Teen Power嘅Web J同Project Coordinator。2008年8月離開香港電台，加入無綫電視，喺無綫娛樂新聞台做節目主持人。2012年加入《東張西望》做節目主持人。

## 主持過節目
### [[無綫電視翡翠台]]
*  東張西望（2012年至2024年）

### 無綫娛樂新聞台
* 2008年：放榜前的一個晚上
* 2009年：範後感
* 2009年：娛樂頭條
* 2010年：美女榚照迎虎年

### 香港電台第二台
* TP新勢力
* Gimme 5（4/3-6/3，代Eric）
* Made in Hong Kong 李志剛 （逢星期五）
* 輕談淺唱不夜天 

### Teen Power
#### 聲音節目
* Web J Show Up 
* Teen Musik
* 盛莊天下

#### 視像節目
* TP夏日劇場：沒有不能說的秘密
* Game 就兩份
* Hello Teen Power

### 香港電台電視節目
* 健康大道

## 演出作品
* 2010年：火速救兵 飾 新聞報道員
* 2012年：愛·回家 (電視劇) 飾 美／靳太
* 2013年：戀愛季節 飾 索女
* 2013年：神探高倫布 飾 空中服務員
* 2016年：幕後玩家 飾 信妻
* 2017年：愛·回家之開心速遞 飾 女主播（第2-3、36集）
* 2017年：與諜同謀 飾 醫生（第17集）

## 攷

## 出面網頁
* 
* 
* 
* 

類:前無綫電視女藝員
類:香港主持人
類:香港廣播節目主持
類:香港浸會大學舊生
羨媛
南明抗清殉節王興將軍暨妻妾之墓

，簡稱**王興將軍之墓**或**王興將軍墓**，係中國廣東廣州嘅一處名人墓葬，大清初期起好，位置喺越秀區越秀山入面近南秀湖邊東北角。

呢度因為葬咗大明名人——王興將軍而出名。

## 主要紀念對象

明末時期，王興為咗抗擊大清政府入侵而做咗將軍，但好多時輸咗兼唔投降，直到大清順治十六年（1659年）因為冇嗮彈藥同食材而四面楚歌。王興冇計之下，等十六妻一齊自殺死嗮之後縱火自焚死咗。後嚟啲骨灰喺293年後（1952年）喺海珠區南箕村嘅工地入面被發現，2年後搬到越秀山葬低，重喺1963年3月1號列入咗廣州市級文物。

## 連出去
* 王興將軍墓 花城网
* 王興將軍墓：妻妾十六人合葬一棺 穿粵時光
* 王興將軍暨妻妾合葬墓 广州英烈网

類:廣州嘅墳場
類:廣州古蹟

類:越秀山
廣州機器局舊址

，係喺廣東廣州嘅一處軍工廠舊址，大清同治十二年（1873年）開始起，位置喺越秀區文明路同德政路嘅交界西南角嘅清水濠聚賢坊入面。係嶺南近代嘅第一家官辦軍工設施。

## 史
廣州機器局係兩廣總督瑞麟一手創辦嘅廣州第一間軍工廠。當其時佢同廣東巡撫張兆棟一齊籌資，喺省城文明門外聚賢坊舊嘅常平倉左近，買低臨珠江邊嘅10幾間民鋪，籌建機器局。1873年正式開工起廠，委派咗在籍嘅員外郎、順德人溫子紹做機器局總辦，開工整槍炮。開辦期間出過細型內河巡艇同火藥、火器為主嘅工廠，喺嗰時嚟講算好葳蕤嘅事。

## 睇埋
* 洋務運動
## 攷
* 中国“蚊子船”之父温子绍
* 廣州機器局舊址

類:廣州古蹟
李揚敬

**李揚敬**（；），字**欽甫**（），係中華民國時期嘅政治人，廣東東莞人。曾經做過國民政府西南軍政委員會主席同國民政府第一集團第三軍軍長，及廣東君正學校副校長。從1949年8月開始做咗國民政府廣州市最後一任市長。中華人民共和國成立後去咗臺灣臺北定居，期間亦做過國民大會代表、光復大陸設計委員會委員同埋總統府國策顧問直到1988年7月20號過身為止。

## 出面網頁
*旧广州最后的“市长争夺战

揚敬
類:東莞人
類:中國國民黨黨員
類:中華民國軍人
類:廣州市長
袁潔儀

**袁潔儀**（，）係香港藝人，無綫電視部頭合約女藝員、前亞洲電視女藝員，參加1989年度亞洲小姐競選得第五，之後加入亞洲電視，演員同主持兩棲發展。

## 演出作品
### 電視劇（無綫電視）

### 電視劇（亞洲電視）

### 其他
* 2017年：《申訴II》第3集－ 誰偷走了我的女兒 （香港電台）

### 綜藝節目（無綫電視）

### 綜藝節目（亞洲電視）

### 電影

## 註釋

類:無綫電視女藝員
類:前亞洲電視女藝員
類:香港細路電視節目主持人

類:祖籍東莞
潔儀
揭詠芯

**揭詠芯**（，）係香港無綫電視細路煮嘢食比賽節目《我係小廚神2》冠軍，因為年紀大啲所以有外號「大佬Kit」。贏咗之後簽約無綫電視，而家係細路節目《猩猩廚房》嘅客席主持。

揭氏曾經喺孫方中書院同埋港九街坊婦女會孫方中小學讀書。

## 《我係小廚神2》晉級歷程

## 攷

## 出面網頁
* 

類:香港廚師
類:前無綫電視女藝員
詠芯
三育中學

**三育中學**可以係：
*香港三育中學，喺香港港島跑馬地
*九龍三育中學，喺香港九龍旺角
*大埔三育中學，喺香港新界大埔
*澳門三育中學，喺澳門氹仔
*南投縣私立三育高級中學，喺臺灣南投縣
## 睇埋
*香港三育書院，喺香港新界清水灣
香港鄧鏡波書院

**香港鄧鏡波書院**（）係香港一間天主教男子津貼中學，喺灣仔堅尼地道25號，1965年由鮑思高慈幼會創校，由生意人鄧鏡波捐地起校舍。佢原名係**香港鄧鏡波英文書院**，1990年代配合政府母語教學政策而改校名。

## 睇埋
*鄧鏡波學校（喺九龍何文田）
今日VIP

《**今日VIP**》（）係香港電視廣播有限公司嘅娛樂訪談節目，喺2009年2月2號開始逢禮拜一到五下晝播，長半粒鐘，前身係娛樂資訊節目《娛樂直播》。呢個節目主要是名人同TVB旗下藝人嘅專訪。

呢個清談節目响2020年1月10號播出咗最後一集之後就正式畫上句號。

## 主持
;而家
*陳芷菁
*李浩林
*吳家樂
*陳永業
*梁嘉琪
*黎芷珊

;舊時
*崔建邦
*梁梓禧
*胡諾言
*鄧健泓
*羅敏莊
簡采恩

**簡采恩**（**Joyee Kan**，）係香港節目主持，曾經係香港有線電視同奇妙電視（香港開電視）合約女藝員，而家係自由身，亦有主持香港開電視嘅節目。

## 簡歷
簡采恩喺2012年加入做娛樂新聞，之後亦主持音樂節目《樂壇第一手》。佢2015年開始做主持，主持節目包括《猴年人人行好運》、《寵物狗救星》、《寵物ER》、《正義同盟》、《猴年點算》等。佢2017年開始做奇妙電視主持，主持節目包括《放試》、《中伏》等。

簡采恩2018年離開咗有線電視同奇妙電視。佢創立過網上財經平台，兼任總監及主持，現時主力於香港開電視特約主持及網上直播主持，並有喺頻道「」做主持。

## 演出

### 電視節目（[[香港有線電視|有線電視]] / [[奇妙電視中文台]] / [[香港開電視]]）
*2012年至2015年：《》主持
*2013年至2015年：《樂壇第一手》主持
*2015年：《猴年人人行好運》主持
*2015年：《寵物狗救星》主持
*2016年：《寵物ER》主持
*2016年：《正義同盟》演出
*2017年：《放試》主持
*2017年：《中伏》演出
*2019年起：《細路開電視》主持
*2019年起：《30分鐘大放餸》主持
*2022年起：《Fit開有條路》主持
*2022年起：《一線搜查》主持

### 電視廣告
*《安鼻寧》電視廣告女主角
*《Philips空氣清新機》電視廣告女主角
*《支持陪審團制度》電視廣告
*《胃仙U》電視廣告
*策略王電視節目《星展銀行特約：星市講場》電視廣告女主角和主題曲主唱者

## 參考資料

## 出面網頁
*
宣道會葉紹蔭紀念小學

**宣道會葉紹蔭紀念小學**，全名**香港九龍塘基督教中華宣道會葉紹蔭紀念小學**（）係香港一間基督教津貼小學，喺新界天水圍天澤邨，2001年由香港九龍塘基督教中華宣道會創校。
骨骺

**骨骺**係長骨兩邊嘅圓頭部份，連住關節再連埋其他骨，主要喺四肢。骨骺入面有紅骨髓，可以產生紅血球。若果骨骺埋口，骨就唔會再生長。
澳門三育中學

**澳門三育中學**（，）係澳門一間基督教職業技術中學，喺氹仔學院路，1953年創校。
澳門國際學校

**澳門國際學校**（，）係澳門一間國際學校，喺澳門科技大學K座，2002年創校，搞加拿大嘅幼稚園到中學課程。
幽門

**幽門**（）係胃同十二指腸之間嘅連接口，可以細分做幽門竇同幽門管兩個部份。幽門管最尾有幽門括約肌，可以控制食物由個胃入到十二指腸嘅過程。

## 睇埋
*幽門螺旋菌
*賁門
越秀山泳場

，又叫**越秀泳場**或**越秀山游泳場**，係中國廣東廣州嘅大型公眾泳池，1952年起好，位置喺越秀區越秀山西邊山腳近北秀湖東南角位，近廣東電視塔同海東京畿園。

佢既係廣州嘅老牌泳場，又有國際標準設施嘅泳場。

## 史
泳場喺1952年起好，初期按嗰時嘅國際標準起咗個跳水臺同個大游水池嚟辦國際賽事。1954年11月15～24號，毛澤東喺嗰時中共中央領導人陶鑄同楊尚昆陪同之下，去到呢個泳場游水兼猛咁話巴閉。1957年初，印尼華僑跳水員——黃秀妮返到中國大陸後第一時間嚟咗呢度跳水；同年5月1號，由於廣州舉辦游水表演賽，戚烈雲就喺呢個泳場搞100米蛙泳比賽時，以1分11秒06打破咗游水世界紀錄。1963年，詩人郭沫若嚟到呢間泳場時寫咗「學就屠龍游大海，竟能刺鄂舞長空。」嘅詩句。尼克遜喺1972年訪問中國大陸時，美國跳水隊嚟中國大陸搞跳水巡迴表演，第一站就嚟呢個泳場。

由於亞組委喺2004年7月定咗廣州辦亞運會，呢間泳場亦做咗亞運嘅後備游水場館，2009年3月，泳場試過停業兼搞大裝修工程，直到2011年六一國際兒童節重新開放。但2012年9月29號又再停業搞升級改造，2014年6月1號重新開放後半年又繼續搞改造，圍蔽年半後正式搞掂一期工程改造。

2016年6～7月，由於中國國家跳水隊要備戰奧運會嘅關係而揀咗呢間泳場做封閉式訓練，期間泳場一直關閉兼開搞二期工程，直到2017年6月8號，泳場方先至圍蔽對外開放一個泳池，嗰時泳場內其他地方（計埋跳水池）都喺度繼續施工，直到2018年底起好先至重新開放。

### 場館變遷
呢間泳場起好無耐，跳水設施得個8m高嘅跳臺，而且水池得3m深，好易撞頭。直到1972年初，泳場方將大型跳水臺按蘇聯嘅風格兼按新嘅國際標準嚟起咗1m、3m、7.5m同埋10m嘅跳臺兼改成5m深嘅水池，及起咗3個標準池同1個兒童池。2016年搞大改造時，由於跳水臺唔符合而家嘅國際標準要求而拆咗重新起過；山頂個亦改造成25×25m嘅室內游水池。

## 開放時間
;6～9月
*上晝場：09:00～11:00
*晏晝場：16:00～18:00
*晚黑場：19:00～21:00

上晝場逢每個禮拜三因設備維護而唔開。

## 設施
呢間泳場已經全面開放，入面有兩個大池。
*淺水池水深：0.8m～1.6m
*深水池水深：1.8m～2.2m

## 註同攷

;註

;攷

類:廣州公眾泳池

類:越秀山
齊柏林 (臺灣)

**齊柏林**（；）係臺灣嘅導演，臺北人。佢由於好鍾意攝影，從1991年開始拍過臺灣嘅地景，1998年開始喺《大地地理雜誌》發佈過攝影作品。2009年颱風莫拉克侵襲過後亦飛入過災區，重籌劃兼拍過電影——《看見臺灣》。

2017年6月10號午時，佢搭凌天航空屬下嘅比爾206B3型直升機喺臺東出發，喺返程路途去到花蓮縣豐濱鄉靜浦長虹橋附近失事墮機死咗，享年52歲。

## 攷
* 
* 
*  空拍《看見台灣II》金馬名導齊柏林　墜機亡

柏林
類:臺北人
類:臺灣導演
類:飛機失事死者
李文意

**李文意**（， ，， 藝名：**My叔**），係香港主持、演員，2017年開始幫viuTV同港台電視31主持節目。

## 簡歷
李文意喺香港浸會大學傳理系畢業，主修電影，畢業後到過英國工作假期超過一年，去過歐洲超過10個國家遊埠，返香港後用「My叔」呢個名寫旅遊飲食文。

2016年，李文意開始拍一系列掃街美食網上短片而開始俾人識。2017年，佢開始為電視台viuTV同港台電視31做節目主持同演出劇集，代表作包括《2蚊遊》第二季嘅主持。

## 演出
### 節目主持（[[ViuTV]]）

### 節目主持（[[港台電視31]]）

### 節目演出（ViuTV）

### 節目演出（港台電視31）

### 電視劇集（ViuTV）

### 電視劇集（港台電視31）

### 電影

### 廣告

## 參考

## 出面網頁
*
*
齊柏林

**齊柏林**（），又叫**齊柏林飛艇**、**齊柏林飛船**，係種20世紀頭流行嘅飛艇，由德國工程師齊柏林發明。1937年5月6號興登堡號飛艇失事後，齊柏林就逐漸沒落。
齊柏林 (搞清楚)

**齊柏林**可以係：
*齊柏林 (德國)，德國工程師，發明齊柏林飛艇
*齊柏林 (臺灣)，臺灣導演
香港朗廷酒店

**香港朗廷酒店**（**The Langham, Hong Kong**）係香港一間五星級豪華酒店，位於九龍尖沙嘴北京道8號，由朗廷酒店集團管理。

酒店喺1989年落成，之前叫做**華美達麗新酒店**（Ramada Renaissance Hotel），喺1998年被香港鷹君集團收購而且改名做**香港鷹君酒店**（Great Eagle Hotel Hong Kong），到2003年因為鷹君國際酒店集團改名而叫做香港朗廷酒店。酒店喺2017年獲福布斯旅遊指南五星酒店評級。

## 位置
酒店座落尖沙嘴，同海港城商場、維多利亞港、天星小輪同埋西九文化區好近，行去港鐵尖沙咀站大概要兩分鐘，距離啟德郵輪碼頭同赤鱲角香港國際機場就分別需要20同35分鐘車程。

## 設施
酒店提供498間客房同套房，面積由32平方米去到125平方米，喺2014年進行過翻新工程。

酒店亦有六間餐廳同酒吧、郎廷會、「川」身＋心連頂層游泳池同健身中心、宴會廳、多功能會議室同會議中心。

## 餐廳
酒店擁有五間餐廳同酒吧，包括一間米芝蓮三星食府唐閣。

* **唐閣** - *[[粵菜]]*
* **廷廊** - *酒廊*
* **Artesian** - *酒吧*
* **Bostonian Seafood and Grill** - *多國菜*
* **The Food Gallery** - *自助餐*
* **Main St. Deli** - *美國菜*

## 相

|thumb |酒店大堂
|thumb |酒店客房
|thumb |朗廷會
File:Langham-Hong-Kong-Hotel-Chuan-Body+Soul-Swimming-Pool-Health-Club.jpg|thumb |頂層泳池
|thumb |米芝蓮粵菜食府唐閣
|thumb |廷廊


## 註

## 出面網頁
*香港朗廷酒店官方網頁
欣豐虎航

**欣豐虎航**（英文：Tigerair；IATA代碼：TR；ICAO代碼：TGW；呼號：Go Cat）簡稱虎航，曾經叫「Tiger Airways」，係新加坡嘅一間平價航空公司，以樟宜國際機場為主要基地。公司喺2003年12月成立，而家係新加坡經營載客量最大嘅平價航空公司。2006年嘅載客量達到120萬人次，比前年增長75%。

欣豐虎航係第一個用新加坡樟宜國際機場嘅廉航航廈做基地嘅航空公司，亦係新加坡航空嘅子公司之一，而佢嘅規模細過另一間廉航瑞安航空。即管虎航嘅競爭對手好多，但係虎航仍然重申佢嘅服務範圍集中喺新加坡附近5個鐘航程之內嘅地方，而虎航亦有意圖收購其他亞洲區內嘅廉航，以克服佢嘅阻滯所在。

## 歷史
欣豐虎航喺2003年12月12號成立，2004年8月31號開始賣飛，佢開航之初正處在油價急升同對手繁多嘅困難時期。

新加坡航空嘅子公司勝安航空有時會填補新航嘅航班空缺，例如澳門航線，但喺2004年尾勝安航空閘住澳門航線，令欣豐虎航有機會乘虛而入，三個月後攞到澳門嘅航權，喺2005年3月25號首飛去澳門。勝安航空亦因為2004年印度洋大地震嘅關係，而喺2005年2月終止咗喀比航線，令欣豐虎航攞到航權，喺同年10月7日首飛去喀比。

2005年7月，欣豐虎航宣佈，會喺10月30號開通「澳門－馬尼拉（克拉克）」航線，噉做暗示咗虎航將會喺新加坡附近開闢新嘅基地令佢嘅業務多元化。

2007年2月9號，欣豐虎航宣佈，希望喺澳洲成立專營國內線嘅航空分公司，同維珍藍航空、澳洲航空同捷星航空共同競爭。同年3月16號，欣豐虎航取得澳洲當局嘅許可後，即日成立「珀斯虎航」，搞大咗間公司嘅規模。

2007年11月5號，欣豐虎航宣佈。將會喺韓國合資成立一家航空公司，用仁川國際機場做基地飛往日本、蒙古、中國同俄羅斯遠東。但最後因韓國方面有所反對，導致雙方喺2008年尾終止計畫。

2007年10月起開通印度航線，兼有計劃將航線擴展至馬拉，原有嘅馬尼拉（克拉克）航線會暫停服務。

2010年2月1號，「香港－新加坡」航線開通。

2013年7月2號，欣豐虎航宣佈換品牌名，將Tiger Airways改為Tigerair，同時變更標誌、網站同飛機塗裝。

2013年12月16號，欣豐虎航宣佈，同臺灣嘅華航集團共同成立中華民國籍子公司「臺灣虎航」，持股為華航80%、華信航空10%、欣豐虎航10%。

2016年12月14號，新加坡航空子公司欣豐虎航出售臺灣虎航10%股權畀華航，令到臺灣虎航成為由華航所舉腳持股嘅本土平價航空公司。

新加坡航空喺2016年11月宣佈預定會喺2017年下半年將欣豐虎航併入姊妹公司酷航，到時「虎航」品牌會成為歷史。最終欣豐虎航同酷航喺2017年7月25號合併，兩間航空公司共用「酷航 Scoot」單一品牌營運，雙方全部航班時刻維持原有情況，而酷航嘅航空公司代碼會由TZ改為原欣豐虎航使用嘅TR。

## 機隊
截至2013年8月1號，欣豐虎航有咁多飛機：

## 評級

## 參考
廣州市腦科醫院

，又嗌、，係中國廣東廣州地區，專門醫精神病同腦科疾病為主嘅三甲醫院，大清光緒廿四年二月初七（1898年2月28號）創辦，有兩個院區同一個門診部。

佢係中國大陸最早嘅西醫精神病醫院。其中佢嘅芳村院區喺廣州老街坊心目中出嗮名。因為廣州街坊口頭上講嘅「芳村癲狂院」或「從芳村出嚟」、「捉你去芳村」、「傻十」呢啲鬧人短語都係指呢間醫院。

## 詳細位置
* 芳村總院：荔灣區芳村明心路36號
* 江村分院：白雲區江高鎮廣花二路800號
* 周門門診部：荔灣區周門荔灣路53號

## 史
間醫院係由美國基督教長老會喺1898年2月28號開始創辦，初期嗌過**基爾氏醫院**（）兼隸屬教會機構。1926年，廣州市政府成立咗間複性醫院，第二年因為基爾氏醫院爆出經費短缺及工人罷工，令醫療業務一度停辦，加上嗰時嘅醫務領事會冇心去搞呢單嘢而畀咗廣州市政府睇實。1927年3月1號開始接手惠愛醫院而將醫院分別改名做**廣州市立第一、第二神經病院**。1935年6月又收購咗惠愛醫院冚唪唥物業。同年12月26號將第一神經病院撤銷兼合併，變成**廣州市立精神病療養院**。1938年10月廣州淪陷，政府撤走之前，醫院畀咗廣州天主教會睇實直到日軍投降為止。1949年10月14號解放軍攻入廣州，同年12月俾廣州市軍管會派人接手，改名做**廣州市市立精神病院**。5年半後改名做**廣州市精神病院**，三年又一季後又改名做**廣州市精神病防治院**。

1969年因受破四舊浪潮影響而改名做**廣州市第十人民醫院**，直到1973年改叫**廣州市精神病院**。但院方後嚟考慮到個名喺廣州街頭有一定鬧人含義，喺2000年又改名做**廣州市腦科醫院**。

## 註同攷

;註

;攷

## 出面網頁
* 

類:廣州醫院
類:廣州三級甲等醫院
類:荔灣區
類:廣州市白雲區
颱風梅花

**颱風梅花**係太平洋颱風季嘅熱帶氣旋名。「梅花」呢個名由澳門提供，即係植物梅花。

颱風梅花可以係：
*颱風梅花 (2004年)
*颱風梅花 (2011年)
*熱帶風暴梅花 (2017年)
萬寶集團

**萬寶集團**（）係中國大陸嘅龍頭企業，1984年成立，總部喺廣東廣州從化鰲頭鎮旗桿村。佢主要負責整家電同製冷設備為主。

佢係中國大陸家電行最早同最有規模嘅家電制冷設備同產品研發製造中心之一，曾經同日本松下電器、日立、三井物產、及德國嘅Electrolux做過經濟合作。尤其佢間廠出嘅雪櫃喺廣東珠三角地區非常之出名。

## 史
呢間集團初期係由**廣州家用電器一廠**、**廣州第二輕工機械修配廠**組成。早期因為猛咁出雪櫃重喺兩年後引入中國大陸以外嘅雪櫃生產線而大批量出產。1980年，廣州家用電器一廠改名做**廣州空調器廠**兼引入冷氣生產線嚟整冷氣；同年，廣州第二輕工機械修配廠改名做**廣州冰箱廠**兼大批量出產中國大陸第一代家用雪櫃。四年後，廣州空調器廠同廣州冰箱廠、廣州冷櫃廠三廠合併，變成**廣州電冰箱工業公司**出雪櫃、冷氣、雪條櫃。同年亦引入中國大陸第一條雪櫃壓縮機生產線而成立廣州市電冰箱壓縮機廠整壓縮機；重收購咗嗰時廣州冰箱工業公司同廣州電冰箱工業公司合併。1年後，企業改名成**萬寶電器**。合併後三年，由於佢猛咁出壓縮機，產量亦成為中國大陸最高銷售量嘅公司兼成為嗰時世界雪櫃產業八強之一。1991年同松下電器、三井物產搞合作，喺白雲區人和、廣州市區、番禺形成咗三大生產基地；隨後喺1995、1998、1999先後組建咗冷氣、雪櫃、家電控股等公司。直到2000年，三家集團組建成為而家嘅**萬寶集團**。

## 出面網頁
* 

類:廣州公司
類:中國家用電器廠商
羊咩屎

係一粒粒嘅屎。

## 連出去
* http://apps.itsc.cuhk.edu.hk/hanyu/Page/Search.aspx?id=9425，香港中文大學中文系
* 羊咩屎 (joeng4 me1 si2 | ) : constipation - CantoDict
楊玉梅

**楊玉梅**（，）係香港無綫電視旗下女藝人。1988年以模特兒同特約演員身份出道，1990年度亞洲小姐競選得到最上鏡小姐、完美體態同季軍。

## 出面網頁
* 
* 
* 
* 
* 
* Hong Kong Cinemagic - Strawberry Yeung Yuk Mui 
* 杨玉梅资料档案,写真,视频,新闻,代表作_新浪娱乐_新浪网 
* 
* 
* 

類:香港女模特兒
類:香港主持人
類:無綫電視女藝員
類:前亞洲電視女藝員

類:香港新教徒
玉梅
美洲山德羅

（；），藝名**山德羅**（；）、（）、**吉卜賽**（；），係阿根廷嘅男歌手、演員，譽爲「阿根廷貓王」。佢係拉丁美洲最早用西班牙文唱搖滾樂嘅嗰批音樂家之一。佢發行咗52盤正式唱碟，賣出五千萬份，而有其他消息話佢賣出七千五百萬份。佢最成功嘅歌曲有《畀我火》（Dame fuego）、《玫瑰，玫瑰》（Rosa, Rosa）、《我想要你填滿我》（Quiero llenarme de ti）、《半影》（Penumbras）、《因爲我愛你》（Porque yo te amo）、《所以》（Así）、《我嘅老友普瑪》（Mi amigo el Puma）、《我有》（Tengo）、《麥田》（Trigal）、《一個女仔同一把結他》（Una muchacha y una guitarra）。單曲《玫瑰，玫瑰》賣出兩百萬份，係佢最出名嘅歌。佢嘅其他主打曲，《我有》畀MTV同《滾石》雜誌評爲阿根廷搖滾最佳100曲中嘅第15位。

山德羅亦係第一位拉美歌手喺麥迪遜廣場花園嘅Felt論壇唱歌。2005年，山德羅攞到拉丁格林美獎，承認咗佢嘅成就。

## 音樂

* *Sandro y los de Fuego* (1965)
* *Al calor de Sandro y los de Fuego* (1965)
* *El sorprendente mundo de Sandro* (1966)
* *Alma y fuego* (1966)
* *Beat Latino* (1967)
* *Quiero llenarme de ti (Vibración y ritmo)* (1968)
* *Una muchacha y una guitarra* (1968)
* *La magia de Sandro* (1969)
* *Sandro de América* (1969)
* *Sandro* (1969)
* *Muchacho* (1970)
* *Sandro en New York* (1970)
* *Sandro espectacular* (1971)
* *Te espero... Sandro* (1972)
* *Sandro Después de 10 años*  (1973)
* *Sandro siempre Sandro* (1974)
* *Tú me enloqueces* (1975)
* *Sandro live in Puerto Rico*(1975)
* *Sandro* (1976)
* *Sandro un ídolo* (1977)
* *Querer como Dios manda* (1978)
* *Sandro* (1979)
* *Sandro* (1981)
* *Fue sin querer* (1982)
* *Vengo a ocupar mi lugar* (1984)
* *Sandro* (1986)
* *Sandro del '88* (1988)
* *Volviendo a casa* (1990)
* *Con gusto a mujer* (1992)
* *Clásico* (1994)
* *Historia viva* (1996)
* *Para mamá* (2001)
* *Mi vida, mi música* (2003)
* *Amor gitano* (2004)
* *Secretamente palabras de amor (Para escuchar en penumbras)* (2006)
* *Sandro Hits* (2009)

## 電影
* *Convención de Vagabundos* (1965)
* *Tacuara y Chamarro, Pichones de Hombre* (1967)
* *Quiero Llenarme De Ti* (1969)
* *La Vida Continúa* (1969)
* *Gitano* (1970)
* *Muchacho* (1970)
* *Siempre Te Amaré* (1971)
* *Embrujo De Amor* (1971)
* *Destino De Un Capricho* (1972)
* *El Deseo de vivir* (1973)
* *Operación Rosa Rosa* (1974)
* *Tú Me Enloqueces* (1976)
* *Disfraz de Demonio* (1977)
* *Subí Que Te Llevo* (1980)
* *Fue sin querer* (1980)

## 攷

## 出面網頁
* 
* International José Guillermo Carrillo Foundation 
* Site dedicated to Sandro 
* News, discography, letters, photos 
* News, Sandro de America en Franca Recuperación 
* Sandro, su historia de vida 

類:阿根廷人
威利斯大廈

**威利斯大廈**（**Willis Tower**），原名**西爾斯大廈**（**Sears Tower**），係美國芝加哥一座摩天大廈，高442.1米，108層，1973年起好嗰陣係全世界最高大廈，依家仍然係全美國第二高。
強烈熱帶風暴苗柏 (2017年)

**強烈熱帶風暴苗柏**（，國際編號：**1702**，聯合颱風警報中心：**04W**）係2017年太平洋颱風季第2個被命名嘅熱帶氣旋，亦係當年頭一個登陸嘅熱帶氣旋。呢個熱帶氣旋喺2017年6月12號晚黑喺香港東北嘅大鵬灣左近登陸。
颱風苗柏

**颱風苗柏**係太平洋颱風季嘅熱帶氣旋名。「苗柏」呢個名由馬來西亞提供，係種頸上面有斑點嘅鴿。

颱風苗柏可以係：
*熱帶風暴苗柏 (2004年)
*強烈熱帶風暴苗柏 (2011年)
*強烈熱帶風暴苗柏 (2017年)
陳燊齡

**陳燊齡**（）係中華民國空軍一級上將，乳名**四鐵**，號**楫奇**，佢喺中華民國北平市出世，於1989年－1991年接替郝柏村就任中華民國參謀總長，畢業於國立西北工學院航空工程系同空軍官校18期。

## 簡歷
陳燊齡喺八年抗戰期間，就讀西北工學院航空工程系，後轉學至空軍軍官學校。畢業後於第二次國共內戰嘅永年、張家口、石家莊、長春、錦州、瀋陽、太原、平津、舟山等戰役擔任空中掩護同後勤補給。佢係長春圍城之役唯一被救出嘅脫險人員。

1949年12月，中華民國政府遷往臺灣後，佢初擔任偵巡中國大陸東南沿海任務。

1953年，中華民國國防部高層選派佢到美國參加中華民國空軍首批噴射機換裝訓練（）。之後歷任中華民國空軍中隊長、大隊長、少將聯隊長、總司令部作戰署長、中將副總司令、國防部參謀本部二級上將副參謀總長及總司令等重要軍職。

1989年12月5號，佢接替郝柏村出任參謀總長職位，並擔任該軍事要職至1991年為止。佢喺總長任內，其權力比起前任總長郝柏村縮減好多，不過仍然係當時穩住中華民國政經情勢嘅軍方關鍵人物。

2017年2月9號，陳燊齡喺臺灣臺北市逝世，終年92歲。

## 註釋

## 參考資料

## 連出去
*中華民國總統府，戰略顧問介紹

|-
|colspan="3" style="text-align:center;"|**[[中華民國]][[中華民國國防部|國防部]]**
長髀游水褲

（），又嗌、，係種喺游水、海灘活動或泳裝騷入面着嘅一種泳裝，屬唔著上身，凈遮嗮成條髀但唔扱腳板底嘅泳褲。雖然佢同內搭褲好相似，但凈限男仔着。大多數嘅長腳游水褲都係由高科技嘅氨綸材料整，原理係用嚟提高游水速度同降低水下阻力。重有佢可以配合游水用嘅上身裝形成分體版嘅全身游水裝。

呢種泳褲最先喺2000年奧運嘅游水比賽出現。雖然2010年國際泳協出臺一系列政策嚟打擊「大規模打破世界紀錄」同埋「冠軍幾乎包攬」嘅唔公平比賽現象，重喺2012年5月開始收緊咗長髀游水褲喺大賽嘅使用限制，但佢嘅產品重喺市面上有得賣，尤其喺網絡購物比較多。

## 註同攷
;註

;攷

類:泳裝
好望角蘆薈

（學名：**'），又嗌**非洲蘆薈**（）或**青鱷蘆薈'''（），係黃脂木科蘆薈屬嘅長年生肉質草本植物，原產南非開普敦地區，而家喺南非同萊索托、美國沙漠地區同中國大陸嘅沙漠地區先至搵到。

## 樣
樣比較大，高3～6m，梗粗而長，冇側枝；入面有汁，初出屬黃，後變啡。葉深綠，大而硬，葉邊有啡紅色角質齒，有30～50嚿葉片，簇生喺梗頂。花屬總狀花序，橙黃到紅，生喺葉杈位；每年初春開花。果屬蒴果。

## 適應環境
佢啱喺暖而有光、沙質地嘅地方生。雖然旱地同積水、但唔禁凍同地勢比較低嘅地方。

## 用途
佢可以做藥用植物同整乾膠，佢啲花可以畀人睇。

## 有關嘅書
* 中国外来植物　第436页　　上海科学技术出版社 ISBN 978-7-5478-0780-4/Q·4

## 連出去
* 好望角蘆薈 藥用植物圖像數據庫
* 好望角芦荟的形态特征 梦想花园
* 好望角芦荟 Nat'Sure

類:蘆薈屬
類:草本植物
類:肉質植物
類:沙漠植物
類:藥用植物
類:觀葉植物
類:花卉
胡㻗

**胡㻗**（，），別名**羅駿宇**，係香港無綫電視男藝人，2016年度香港先生競選第四名，佢有個同母異父嘅哥哥羅天宇。

## 演出
### 電視節目（無綫電視）
*2017年：《流行經典50年》演出
*2017年：《都市閒情》—安齡暑假冇時停 8月10號嘉賓
*2017年：《最緊要好玩》演出
*2017年：《瘋狂夏水禮2017》嘉賓
*2018年：《街坊廚神重出江湖》助手（第2集）

### 電視劇（無綫電視）
*2016年：《愛·回家之開心速遞》
*2018年：《飛虎之潛行極戰》 飾 警長
*2021年：《我家無難事》 飾 郭景軒

## 出面網頁
* 
* 2016香港先生選舉- 5. 胡㻗Wu Fei ,Fei - 型男檔案- tvb.com

類:香港先生
㻗
類:無綫電視男藝員
類:祖籍廣東
伍富橋

**伍富橋**（，），係香港男歌手，參加無綫電視2014年搞嘅《超級巨聲4》，入咗無綫電視，之後喺2016年嘅TVB全球華人新秀歌唱大賽得到季軍。

## 簡歷
### 早年
伍富橋喺石籬天主教小學度讀上午校，中學喺東華三院伍若瑜夫人紀念中學度畢業。之後去咗美國緬因州讀 Dirigo High School。畢業之後升讀緬因大學。

### 加入無綫
2014年，伍富橋由美國返香港發展，報名參加無綫電視搞嘅《超級巨聲4》，最終攞第十二名，就簽約做無綫電視藝員。2015年佢讀演員招募班，同年開始做音樂節目《樂勢力》主持，亦有客串演出無綫電視劇集，2016年做埋TVB娛樂新聞台主播，又有做旅遊節目《3日2夜》主持。

### 歌手之路
2016年6月，伍富橋加盟星夢娛樂，準備正式做歌手。2017年頭，佢代表香港參加《TVB全球華人新秀歌唱大賽2016》，最後攞季軍。同年8月28號，佢推出頭一首派臺歌《我怎會如此》，其後作品有《放假》及《不只是朋友》。

## 演出
### 電視節目（無綫電視）
*TVB娛樂新聞台
*3日2夜第2輯
*樂勢力
*Music Power 2017
*Music Café
*姊妹淘 (電視節目)

### 電視劇（無綫電視）
*2016 愛·回家之八時入席
*2016 律政強人
*2016 幕後玩家
*2017 我瞞結婚了
*2017 同盟

## 出面網頁
* 
* 
*
楊偉康 (廣州)

**楊偉康**（；）係中國大陸嘅金牌民警，廣東梅州梅縣人。1989年3月加入過廣州軍區開始同地雷、炸彈打交道，1993年參加過中越邊境大掃雷行動。2002年開始轉入海珠區公安分局治安管理大隊做三級警長，期間亦做過廣州市公安局防爆、核、防化嘅警務專家，及成功搞掂咗幾百單同爆炸定同懷疑爆炸有關嘅罪案同安檢排爆嘅工作。

2017年5月26號晏晝，佢從雲南出差完返到廣州趕返單位做嘢，走到長堤大馬路時突然戾低死咗，終年45歲。事發後引起好多廣州街坊關注呢單嘢，佢嘅葬禮亦喺同年6月15號正式舉行。

## 攷
* 排爆警员返工途中猝死年仅45岁 孩子正准备高考 山西信息港 （2017-05-28）
* 与死神共舞的“生命守护神” 火兔在线 （2017-06-15）
* 与死神共舞的“生命守护神” 新浪 （2017-06-15）

偉康
類:梅州人
類:中國警察
類:猝死者
銀里奇·山度士·迪舍波羅

（；），係探戈作詞家、作曲家，佢本來係舞臺劇演員。

## 生平
迪舍波羅以1930年發表嘅《依拉，依拉》（由佢作詞作曲）、1943年發表嘅探戈《一個》（由佢作詞）而有名。

另外，《粟米》呢首探戈諸多歌詞中，迪舍波羅作嘅歌詞係最多人唱嘅。

特別喺佢職業生涯中，雖然佢唔揸樂器，唔係作爲樂團成員而活躍，但佢對探戈嘅貢獻好大。

## 主要作品
;作詞・作曲
* 《依拉，依拉》（Yira yira）
* 《班多尼安之魂 》（Alma de bandoneón）
* 《交換》（Cambalache）
* 《絕望嘅歌》（Canción desesperada）

;作詞
* 《一個》（Uno）
* 《粟米》（El choclo）
* 《布宜諾斯艾利斯嘅咖啡廳》（Cafetín de Buenos Aires）

## 出面網頁
* Todotango - Enrique Santos Discépolo 

類:阿根廷人
黃致列

**黃致列**（；；）係南韓歌手，慶尚北道龜尾市人。

2007年喺首爾出道，冇引起廣大注意。埋伏9年後，2015年佢以選手身份參加Mnet音樂節目《看見你的聲音》，憑住偶像嘅外貌同精湛嘅歌藝令人驚訝，之後重喺KBS音樂節目《不朽的名曲：傳說在歌唱》（）上有出色表現而大受矚目令佢事業帶嚟咗轉機。2017年1月，同申東燁、鄭在炯同埋文熙俊一齊參加《不朽的名曲：傳說在歌唱》嘅主持人工作。

## 演藝經歷
2006年11月，幫SBS水木連續劇《戀人》OST翻唱任宰範嘅《告解》。2007年2月12號，出首張個人EP專輯《致列》，而正式出道。2010年5月，同Han Kook組成嘅2人男子團體Wednesday。

2014年，黃致列改藝名做「Ten2」，從2012年先後做INFINITE、Lovelyz、Nu'EST、Hello Venus同After School嘅聲樂指導老師。12月，推出個人單曲《慶尚道男人》。

2015年2月26號，黃致列以選手身份參加Mnet音樂推理節目《看見你的聲音》嘅錄製。9月1號，幫SBS月火連續劇《Mrs. Cop》演唱OST《鉛筆》。

11月9號，固定出演MBC綜藝節目《我獨自生活》。11月開始，同姜鎬童、金希澈、李秀根等人固定出演JTBC綜藝節目《認識的哥哥》。11月22號，喺首爾瑞草區Whitehall搞咗出道後第一場粉絲見面會「Happy Yeul's Day」。12月30號，出席《》。

2016年1月，加盟湖南衛視《我是歌手》第四季、為首發歌手，喺4月8號總決賽攞季軍。2月2號，參加湖南衛視小年夜春節聯歡晚會，唱咗張學友《一路上有你》同BigBang嘅《謊言》。2月22號，參加湖南衛視元宵喜樂會。

2017年1月，同申東燁、鄭在炯、及文熙俊一齊參加《不朽的名曲：傳說在歌唱》嘅主持人工作。2017年1月13號，同鄭容和、徐玄喺京畿道一山國際展覽中心（KINTEX）搞咗「第31屆金唱片獎」頒獎典禮，做咗典禮第一日主持人。

## [[我是歌手 (第四季)|《我是歌手》第四季]]
2016年1月，加盟湖南衛視《我是歌手》第四季、為首發歌手，喺4月8號總決賽攞季軍。

## 早年
黃喺1982年12月3號喺韓國慶尚北道嘅古美出世同長大，係三兄妹中最細嗰個，父親係一位工程師，媽媽叫朴。佢青少年時期痴迷於跳舞（B-boying），但係佢一直想成為歌手。2004年9月24日，佢搬到首爾追逐音樂夢想。2007年，他正式出道，發佈咗兩張專輯，並參加過幾個電視及廣播節目，大約持續咗一年，但係因為管理公司關閉，佢嘅事業暫時冇咗進展。佢喺二十多歲期間做兼職，亦同時擔任音樂學校嘅聲樂教練，教過多個偶像組合，包括Infinite、After School、Lovelyz、NU'EST和Hello Venus。自從佢喺2015年參加Mnet節目《我能看到你的聲音》之後，佢就成為最活躍的韓國名人之一，擔任歌手、電視節目主持人、各類節目嘉賓、廣告模特兒同品牌大使。
## 作品
### 電視綜藝節目

### 電視固定綜藝

### 網上視頻節目

### 廣播電台

### 媒體訪談

### 廣告代言

### 宣傳大使
*2015年10月31號 經스마트쉼 任命為防手機中毒活動宣傳大使
*2016年3月24號 經特任為韓中文化宣傳大使

## 音樂作品
### 韓語數碼單曲

### 合作數碼單曲

### 中文數碼單曲

### 韓語正規專輯

### 韓語迷你專輯

### 韓語單曲專輯

### 原聲帶

### 其他韓語歌曲

## 演唱會
* 黃致列《烈火Time Fan Meeting（Fans見面會）》

* 黃致列《烈火TEN2演唱會》

| 2019年5月18號-19號  ||  香港 ||  Star Hall

* 黃致列其他演唱會

## 獎項

## 參考

## 出面網頁
*
*HOW Entertainment官網
*
*
*
*
*黃致列嘅Vapp頻道
超低能特工隊

《**超低能特工隊**》（）係2008年美國一套搞笑電影，主要係去惡搞一班超級英雄，亦係繼《搞乜鬼奪命雜作》、《搞乜鬼大製作》同《搞乜鬼愛情爛片王》後又一套惡搞第啲荷里活製作嘅戲。
維索斯基

**維索斯基**（），係蘇聯歌手兼演員，俄羅斯莫斯科出世，出名演出哈姆雷特。
西蒙柏奇

**西蒙柏奇**（**Simon Pegg**，）係英國演員，英倫告羅士打郡出世，作品包括《笑死人凶間》同《星空奇遇記：黑域時空》。
## 出面網頁

類:英國男演員
類:碧仙桃大學舊生
路雲雅堅遜

**路雲雅堅遜**（**Rowan Atkinson**，）係英國演員，英倫對衡郡出世，最出名作品係《戇豆先生》。
## 出面網頁

類:英國男演員
新城市花園

**新城市花園**響澳門半島花地瑪堂區巴波沙大馬路、菜園涌邊街同李寶樁街，係屬於房屋局嘅經濟房屋。

## 意外
2015年11月24號中午十二點幾，台山新城市花園第八座八樓一個單位火燭，單位冒出大量濃煙不斷湧入走廊，單位住戶企圖救火失敗逃出，撳着大廈消防鐘，但係掹唔出消防喉，拍門通知鄰居疏散。肇事單位冒出大量濃煙充斥成幢大廈嘅走廊，過百戶自行疏散，大批住戶跑到大廈平台，七個住戶響走火警嗰陣吸入濃煙唔舒服或者嚇親要送院，消防接報之後迅速派員到場將火救熄，肇事單位客廳完全燒嗮，間房亦薰黑。起火單位嘅兩個住戶事後同消防講，事發前將手機嘅叉電器插響拖板，放響梳化到通宵叉電，到中午去完廁所之後突然發現梳化位着火，火勢迅即蔓延，救唔熄啲火。消防話到場後五分鐘控制火勢，經過同屋主了解，涉事手機叉電器響淘寶到買，初步唔排除因為叉電器壞咗搞到火燭。

2017年5月30號，司警接獲消防局通知，響台山新城市花園一個單位入面發現骸骨，要求跟進處理。男死者生前有精神病，而且有暴力傾向，大約半年前離開精神病院之後就翻返案發單位獨居。直到30號老豆上去探佢傳出異味就立即報警，而管理處話幾個禮拜之前單位已經傳出異味，之後發現死者屍體只係剩返骸骨。司警認為案件暫時無可疑，轉交法醫確定死因。

## 攷

類:澳門經濟房屋
彭妮露古絲

**彭妮露古絲**（**Penélope Cruz**，）係西班牙演員，馬德里出世，憑《情迷巴塞隆拿》攞到2008年奧斯卡金像獎最佳女配角。

## 出面網頁
茱莉安摩亞

**茱莉安摩亞**（，**Julianne Moore**，）係美國女演員，北卡羅萊納州出世，憑2014年電影《》成為第87屆奧斯卡金像獎最佳女主角。

## 出面網頁

* 2015 | Oscars.org | Academy of Motion Picture Arts and Sciences 
* 
* 
* 
* 

類:奧斯卡金像獎最佳女主角
金美倫戴雅絲

**金美倫戴雅絲**（**Cameron Diaz**，）係一名前美國演員，加州聖地牙哥出世，出名作品包括《情迷索瑪莉》同《神探俏嬌娃》。

佢喺2014年演出Will Gluck嘅電影《*Annie*》後，就正式退出演藝圈。
米高堅

**米高堅**（**Michael Caine**，），係英國演員，英倫倫敦出世，憑《姊妹情深》同《總有驕陽》分別攞到1986年同1999年奧斯卡金像獎最佳男配角。
類:英國男演員
深圳灣公園

**深圳灣公園**係中國廣東深圳一個海濱城市公園。

公園嚮深圳灣（深灣）北岸深圳南部13公里長沿海開發區，西近王海路深圳灣大橋西至紅樹林自然保護區。跨越南山區同福田區大部分海岸線。沿濱河大道延伸，佔地面積108.07公頃（267.0518英畝）。

公園分濱海休閒帶同埋生態公園兩段。好多瀕危鳥類棲息，以紅樹林聞名。

2011年8月6號，喺深圳舉行嘅2011年夏季大運會前幾日，公園全部開放。紅樹林海生態園於2000年12月初開放，公園唔畀汽車行，但係有單車徑同野餐區。公園全景俯瞰深圳同香港新界元朗區。
迎賓大道 (惠州)

**迎賓大道**（，廣東省公路代碼：**S244**）係中國廣東惠州嘅西北-東南走向公路，喺龍門縣城區中心。西北邊從龍新大道同龍藍路嘅交界開始，一直去到東邊嘅金龍大道為止。244省道標記：K253+545～K257+830。

其中喺最東南角嘅路口係119省道嘅終點。

## 敘述
全長4.3公里，闊36米，雙向6車道。

## 經過嘅道路
條路順序從西北到東南排，**加粗**嘅字係主幹道：
* ***'、[[龍藍路]]
* [[環城路 (惠州龍門)|環城北路]]
* [[太平路 (惠州)|太平路]]
* '''[[太平新路]]'''
* [[梨園路 (惠州)|梨園路]]
* [[林田路]]
* [[塔新路 (惠州)|塔新路]]、塔新北路
* [[百擔路]]
* [[百樂路 (惠州)|百樂路]]
* [[西林路 (惠州)|西林路]]
* ***'（119省道終點）
大學聯合招生辦法

**大學聯合招生辦法** （，縮寫：**JUPAS**），通稱做**大學聯招辦法**，簡稱**聯招**，係香港專上教育嘅主要派位機制，由陳衍輝博士設計，「大學聯招辦法」管理委員會管理，並設有「大學聯招處」。大學聯招協助持有香港中學文憑考試成績嘅香港學生申請修讀計劃下嘅大學全日制課程。

## 簡介
大學聯合招生辦法係為持有香港中學文憑考試成績嘅學生提供申請入讀以下課程嘅主要途徑：

### 大學教育資助委員會（教資會）資助課程
*由以下列8間教資會資助院校提供嘅全日制學士學位課程：
**香港城市大學
**香港浸會大學
**嶺南大學
**香港中文大學
**香港教育大學
**香港理工大學
**香港科技大學
**香港大學
*由香港城市大學提供嘅教資會資助全日制副學士學位課程
*由香港教育大學提供嘅教資會資助全日制高級文憑課程
*由香港理工大學提供嘅教資會資助全日制高級文憑課程

### 自資課程
*由香港都會大學提供嘅自資全日制學士學位課程

### 指定專業/界別課程資助計劃（SSSDP「資助計劃」）課程
*由SSSDP「資助計劃」院校提供嘅SSSDP「資助計劃」全日制學士學位課程

## 申請資格
### 只持有香港中學文憑考試成績嘅申請人
所有申請修讀計劃下嘅大學全日制課程，必須透過「大學聯招辦法」遞交申請。喺評核「大學聯招辦法」申請過程中，申請人嘅香港中學文憑考試成績將會作為主要考慮因素，而其他因素亦會根據需要作為考慮條件。

### 同時持有香港中學文憑考試同其他學術成績嘅申請人
同時持有香港中學文憑考試同其他學術成績嘅申請人，而單憑申請人香港中學文憑考試成績已經符合經「大學聯招辦法」可以選報嘅課程申請資格，可以選擇透過「大學聯招辦法」或非「大學聯招辦法」途徑遞交申請，但係唔可以同時透過兩種途徑遞交申請。喺評核「大學聯招辦法」申請過程中，申請人嘅香港中學文憑考試成績將會作為主要考慮因素，而其他因素亦會根據需要作為考慮條件。

### 唔符合申請資格
以下類別嘅申請人，唔符合「大學聯招辦法」申請資格：
*正在修讀經「大學聯招辦法」可以選報嘅全日制學士學位課程
*需要合併香港中學文憑考試同其他學術成績
*未持有任何香港中學文憑考試成績
*只持有其他學術成績

## 取錄入學資格
由於學額數目遠比合資格嘅申請人數少，而9間「大學聯招辦法」參與院校同SSSDP「資助計劃」院校收生需要經過甄選。因此，符合9間「大學聯招辦法」參與院校或SSSDP「資助計劃」院校同佢哋有關課程嘅最低入學要求嘅申請人並唔能夠保證獲得取錄入學。

申請人喺課程嘅評核結果名單上嘅位置並唔係只取決於佢喺香港中學文憑考試成績。會唔會取錄取決於多方面嘅因素，其中包括申請人喺某啲課程面試或測驗時候嘅表現、課程選擇組別、喺同一年度選報同一課程嘅申請人所考獲嘅香港中學文憑考試成績同報讀人數、申請人喺網上申請表上填寫嘅其他資料、其他因素等。

## 遴選程序
9間「大學聯招辦法」參與院校同SSSDP「資助計劃」院校將根據個別課程入學條件對每個已選報課程嘅申請人進行評分，呢個評分將會決定申請人喺佢哋選報課程嘅評核結果名單中嘅位置。

「大學聯招辦法」嘅電腦系統會進行遴選程序。遴選程序會將申請人嘅課程選擇優先次序同所選報課程嘅評核結果名單相較配之後，再遴選出申請人獲得取錄而又屬課程選擇名單上最優先次序嘅課程。

## 出面網頁
*大學聯合招生辦法

## 參考
成人高等學校招生全國統一考試

，簡稱**成人高考**或**成考**，係中國大陸嘅其一考試制度，亦係中華人民共和國（唔計港澳臺）嘅其一國家級考試制度。呢種考試係由高考成績落榜嘅考生參加，喺每年10月中開考。

## 史
呢種制度最先喺1950年代中嘅大學函授教育同夜大教育、及獨立嘅函授學院、廣播電視大學等機構出嚟。除咗函授系列同夜大係由學校單獨招生之外，其他嘅業餘高校都係實行單獨或聯合招生制度，而廣播電視大學畀咗屬下嘅省、市搞。後嚟喺中共十一大三中全會之後開始猛咁發展，演變成從學校單獨招生、直轄市、縣、區到省、自治區到全國統一招生嘅發展。

隨後因為社會上猛咁出現三亂現象，1986年，國家教委（今日嘅中華人民共和國教育部）向成人高校搞呢個考試制度嚟提高新生入學質量。

初期定喺每年3～4月報名，5月底考試。但從2004年開始改咗喺每年8～9月報名，10月底考試。

## 分類
成人高考可以分成高升專、高升本、專升本三種。考完兼錄取咗之後，學習形式可以分成脱產、業餘同函授三種，但學制要兩年半到五年。

### 高中起點升大專（高升專）
高升專需要讀夠兩年先至有得考試。成考凈考語數外三科，其中外語必須要揀英文、日文、俄文三個是旦一種。

### 高中起點升本科（高升本）
高升專需要讀夠五年先至有得考試。成考除咗要考到高升專必有嘅語數外三科之外，重要睇文理分科情況而加考。其中文科包括史地，理科包括物化兩科。

### 專科起點升本科（專升本）
專升本需要讀夠兩年先至有得考試。成考要考到政外兩科，重要睇報考專業嚟考大學語文、藝術概論、哲學、民法、高數、生態學、醫學綜合、教育理論。學制要兩年半。

## 註
教師語文能力評核

**教師語文能力評核** （，縮寫：**LPAT**），又叫**基準試**，由2001年開始，香港考試及評核局同教育局合辦教師語文能力評核，以評核考生係唔係具備任教英國語文同普通話嘅語文能力。任何符合報考資格嘅人都可以參加。

評核包括口試、筆試，同埋淨係俾教師報考嘅課堂語言運用。考生喺所有卷別都要達到3等或以上嘅等級，先至符合喺學校任教有關科目嘅語文能力要求。未達到要求就唔可以教有關語言科目，但係可以教其他科。

## 評核內容
### 普通話科
*卷一：聆聽與認辨
*卷二：拼音
*卷三：口語
*卷四：課堂語言運用

### 英國語文科
*卷一：閱讀（Reading）
*卷二：寫作（Writing）
*卷三：聆聽（Listening）
*卷四：口語（Speaking）
*卷五：課堂語言運用（Classroom Language Assessment）

## 出面網頁
*香港考試及評核局- 教師語文能力評核
茅山

**茅山**（；吳語通用拼音：mau sae）係位置喺中華人民共和國江蘇省嘅山，喺鎮江句容同常州金壇交界位，主峰大茅峰，標高372.5米。古名**句曲山**（句讀勾，）、**地肺山**（）、**三茅山**（）

茅山係中國道教名山，喺道教洞天福地中，排十大洞天嘅第八洞天、七十二福地嘅第一福地。佢係道教上清派嘅發源地，佢嘅道教史好長。呢度誕生咗有名嘅茅山道術，係道教茅山宗嘅活動基地。相傳西漢景帝時已經有道士來呢度修煉隱居，所以有長達兩千年嘅道教史。據《茅山志》，茅山曾有三宮、九觀、七十茅庵，殿宇房屋三千間，道士上千人，直到明清呢度嘅道教先開始衰弱。茅山得名自三茅真君，相傳漢景帝時有茅氏三兄弟（茅盈、茅固、茅衷）來呢度修道成仙，爲咗紀念佢哋，座山嗌做三茅山，簡稱茅山。

1949年後，茅山三宮五觀合併成茅山道院，文革時受到好大破壞，1979年後宗教活動先恢復正常。1983年茅山道院列入全國21處重點開放宮觀，1986年江蘇省定茅山景區做省甲級風景名勝區，2014年國家旅遊局升佢做國家5A級景區。

## 史
西晉開始，茅山成爲道教聖地，西晉時有女道士魏華存來呢處修道，後人尊佢做茅山宗開山太師；東晉許謐、楊羲喺茅山合著《上清經》。齊梁年間，陶弘景創立茅山上清道團，同啲弟子開咗一批道館。隋唐五代，係茅山道教嘅鼎盛期，大批道士來呢度修道，茅山宗一直有宗師傳承。呢陣時唐太宗敕建太平觀、崇元觀、紫陽觀。宋元年間，呢度繼續高道輩出，茅山宗師從第二十代到第四十五代都受朝廷禮遇。後世嘅三宮五觀就喺呢陣時建成。三宮即係九霄萬福宮、元符萬寧宮、崇禧萬壽宮，五觀即係德佑觀、仁佑觀、玉晨觀、白雲觀、乾元觀。明清時代雖然開始衰落，但香火仲係隆盛。太平天國時，茅山宮觀受兵禍燒冧。1938年9月日本仔侵華，燒毀90%以上嘅宮觀房屋。文革時又受破壞，直到改革開放後啲嘢先修復返。

## 宗教場所
茅山度登記入冊嘅宗教場所有兩宮一觀：九霄萬福宮、元符萬寧宮、乾元觀。兩個宮都係茅山道院嘅，喺山嘅句容部分，既係全國重點宮觀，亦係觀光地，年均接待50萬人次遊客信衆。乾元觀喺山嘅金壇部分，係坤道道觀，同茅山道院無關。

九霄萬福宮喺茅山主峯大茅峰頂，所以統稱「頂宮」。萬福宮有四進，依山逐級上。第一進係靈官殿，第二進係藏經樓，第三進係主體建築太元寶殿，入面有三茅真君像，第四進係升表台、二聖殿。宮內有茅山鎮山四寶，玉印、玉圭、玉符、哈硯，都係宋代文物。

元符萬寧宮喺積金峰麓，原先茅山道教收埋教印嘅地方，所以稱爲「印宮」。唐朝始建，宋代興盛，傳說宋哲宗嘅母后唔小心吞咗銀針，御醫都冇佢符，茅山宗師入京，攞張符畀佢吞，太后吞咗後嘔返支針，哲宗龍顏大悅，落令重建宗師住嘅地方，賜名元符宮，又賜佢鎮山四寶。而家元符宮係江蘇省道協、鎮江市道協、茅山道協嘅駐地。

乾元觀喺茅山東麓青龍山南。茅山三宮五觀中，三宮奉嘅係正一道，五觀奉嘅係全真道，乾元觀就係全真宗祠、五觀之首。

## 攷

類:中國嘅山
類:江蘇地理
類:道教
楊民翠

**楊民翠**（**Carina Yeung**，藝名**點點**，），係香港藝人，主要喺網上拍片，亦做過演員、模特兒、節目主持等工作，2017年幫viuTV節目《2蚊遊2》做其中一位主持而開始多人識。

## 簡歷
楊民翠細個跟屋企人搬上大陸住，讀完大學先至返香港，做過演藝、教育、金融同物流業，之後佢受佢偶像譚杏藍（小花）影響，開始投入網上拍片嘅工作。

## 演出
### 節目主持（ViuTV）
*2017年：《2蚊遊2》
*2018年：《2蚊遊3》
*2019年：《地球友善餐廳 - 台灣走一轉》

### 節目主持（台灣電視節目）
*2019年：《綜藝玩很大《第一百二十三回 台灣 花蓮》》 擔任 關主

### 電視劇（ViuTV）
*2017年：《前度》 飾演 書店職員 （第2、17集）
*2023年：《Food Buddies》 聲演 Kolarbear 

### 節目演出（無綫網絡電視）
*2014年：《低俗講波團》 （World Cup Girls）

### 電影
*2014年：《魔警》 飾 護士
*2015年：《雛妓》 飾 老泥妹
*2021年：《梅艷芳》 飾 學生

## 參考

## 出面網頁
*
*
*楊民翠嘅youtube頻道
不一樣的譚詠麟 - 首部曲

《**不一樣的譚詠麟 - 首部曲**》係香港歌手譚詠麟發行第43張粵語專輯，呢個專輯嚴格來講係一張迷你專輯。

## 曲目

## 參考
不一樣的譚詠麟 - 二部曲

《**不一樣的譚詠麟 - 二部曲**》係香港歌手譚詠麟發行第44張粵語專輯，呢個專輯嚴格來說係一張粵、國語混合嘅迷你專輯。

## 曲目

## 參考
我的生命我的愛

《**我的生命我的愛**》係香港歌手譚詠麟發行第24張粵語專輯。呢張專輯集合咗一啲收錄喺《世外桃源》、《迷情》、《情人》同《愛情故事》嘅歌曲，再加上嗰年無綫電視電視劇《大時代》主題曲「我的生命我的愛」同並無收錄喺佢1991年夢幻柔情演唱會嘅《凌晨一吻》同《滔滔千里心》」。

## 曲目

## 參考
半夢半醒之間

《**半夢半醒之間**》係香港歌手譚詠麟發行第3張國語專輯、第5張外語專輯。

## 曲目

## 參考
My Love (譚詠麟專輯)

《**My Love**》係香港歌手譚詠麟嘅第5張英語專輯，喺1993年11月1號發行，有9首歌。

## 曲目

## 版本
* 盒帶版
* 黑膠唱片版
* CD版

## 參考
愛到你發狂

《**愛到你發狂**》係香港歌手譚詠麟發行第2張粵語專輯。

## 曲目
所有歌曲均由關維麟監製。
愛情故事 (譚詠麟專輯)

《**愛情故事**》係香港歌手譚詠麟發行第23張粵語專輯，嗰陣係四大天王嘅全盛時期，呢張專輯都賣到差唔多廿萬張。製作單位第一次將音樂劇模式放入專輯嘅前半段，喺嗰時嘅歌壇引起咗轟動，雖然呢張專輯嘅創作理念好突出，譚詠麟自己喺專輯入面嘅表現都算唔錯嘅，但用音樂去講，就退步咗啲，主要原因係唱片公司將重點轉向咗開始紅嘅歌手張學友、黎明，喺揀歌方面自然係照顧佢哋先。

## 曲目
世外桃源 (譚詠麟專輯)

《**世外桃源**》係香港歌手譚詠麟發行第19張粵語專輯，賣咗超過廿萬張。

## 曲目
左麟右李

《**左麟右李**》係香港歌手譚詠麟同李克勤用「左麟右李」名義發行嘅一張專輯，亦係譚詠麟第45張粵語專輯。

## 曲目

## 參考
彈起來！唱起來！尋找

《**彈起來！唱起來！尋找**》係香港歌手譚詠麟發行第1張國語專輯。

## 介紹
專輯收錄咗電影《烏龍行大運》嘅同名主題曲，電影《工讀生》嘅主題曲《彈起來！唱起來！》同插曲《這一刻多輕鬆》、《尋找》，入面嘅《尋找》係《想將來》嘅國語原版。專輯中重有5首歌係翻唱之前兩張粵語專輯入面嘅歌。《優美的旋律》係翻唱許冠傑嘅《杯酒當歌》。

## 曲目

## 參考
我是地球人

《**我是地球人**》（**Glocal Villager**），係香港電視娛樂製作嘅資訊節目，2017年6月10號至9月16號逢禮拜六22:30-23:00喺ViuTV播，由盧嘉懿主持。節目會去首爾、臺北、東京呢三個最受香港人歡迎嘅地方，睇住喺嗰度嘅香港人，每日努力學做當地人，由生活細節比較世界各地嘅本土文化差異。

## 每集一覽

## 出面網頁
*ViuTV：我是地球人
虔誠到爆

《**虔誠到爆**》（**Life of Devout Believer**），係香港電視娛樂製作嘅資訊節目，2017年6月10號開始逢禮拜六23:00-23:30喺ViuTV播，由李健宏主持。節目主持會拜訪各種宗教家庭，喺日常生活當中去體驗各種宗教嘅律例，睇下喺現今世代做唔做到虔誠教徒。

## 每集一覽

## 睇埋
*《積極到爆》

## 出面網頁
*ViuTV：虔誠到爆
昆明—星加坡鐵路

**昆明—星加坡鐵路**（）又叫「泛亞鐵路網」，係條起緊嘅鐵路，由星架坡一路北行、分三路至昆明。
築·動·愛

《**築·動·愛**》（；）係香港無綫電視同建造業議會合作製作嘅時裝電視劇，由陳瀅、傅嘉莉同劉江等等主演。節目喺2017年6月17號到7月15號香港時間逢禮拜六20:00到20:30喺翡翠台播，總共4集。

呢個節目喺無綫電視網站入面一度無自己網頁，而myTV super亦一度都無提供重溫，要到第二個禮拜先至補返。另外，雖然呢個節目係由4個故仔組成嘅單元劇，但無綫電視並未好似《廉政行動》系列噉將佢歸類做劇集，而係歸類做資訊節目。

## 角色
### 第1集：《患難「建」真情》

### 第2集：《師徒情未了》

### 第3集：《愛出色》

### 第4集：《新紮兄弟》

## 節目調動
*2017年7月1號：由於直播「慶祝香港特別行政區成立20周年煙花匯演」，所以停播一次。

## 出面網頁
*築·動·愛 - 主頁 - tvb.com
泰北

**泰北**，即係**泰國北部**，係泰國六大區嘅其中一個，靠住國土西北，北面係緬甸同老撾。
依善

**依善**，係泰國六大區嘅其中一個，靠住國土東北，東北面係老撾，南面係柬埔寨。
泰國東部

**泰國東部**，有啲人會簡稱做**泰東**，係泰國六大區嘅其中一個，靠住國土東南，東面係柬埔寨。
西方世界

**西方世界**，又叫**西洋**、**泰西**，係指發源自歐亞大陸西部嘅歐洲嘅文化圈，而家多數指歐洲同美洲各國。

西方嘅概念根源喺希臘文明、古羅馬同埋後來嘅基督教文化，經過文藝復興、宗教改革、啟蒙時代同埋通過帝國主義、殖民主義、科學革命、工業革命擴張，形成當今嘅西方世界。

冷戰時期，西方嘅觀點確立喺深受自由主義思想嘅影響，反對共產主義嘅資本主義國家，形成反共主義陣營，同東歐社會主義國家打對台。
泰南

**泰南**，即係**泰國南部**，係泰國六大區嘅其中一個，靠住國土南部，南面係馬來西亞。
攀牙灣

**攀牙灣**係泰國一個海灣，喺攀牙府，有400平方公里大，係其中一個旅遊景點。
無綫電視慈善節目

**無綫電視慈善節目**（）係指香港無綫電視每年為香港大型慈善機構舉辦嘅籌款節目，多數喺禮拜六夜晚播，當中最大規模同最出名係每年12月頭搞嘅《歡樂滿東華》。

## 一覽
### 年度籌款節目

### 其他年度節目
每年年初一晚，翡翠台直播完香港新春花車巡遊之後，都會安排播保良局嘅賀歲節目，個節目名年年唔同。

## 爭議

### 藝人表演被逼倒貼善款
有藝人曾經試過，落力籌款後，因為本來應承捐錢嘅人無履行承諾，結果要自掏腰包倒貼善款。其中，受害嘅藝人包括有魯振順同王俊棠等。

### 對慈善機構收取高額製作費
無綫雖然喺一啲年度報告入面將製作呢啲節目列作佢哋履行社會責任嘅一部分，但係有啲慈善機構就批評，其實後面收取高額製作費。其中喺2014年初嘅《慈善星輝仁濟夜》，喺節目前夕就忽然被加收30萬製作費。當時嘅仁濟顧問局副主席鄭承隆就形容做法唔尋常，而仁濟醫院副主席林煒珊就被報導試下向無綫反映不滿，而香港浸會大學新聞系助理教授杜耀明回應事件嘅時候亦話有關做法令人懷疑。

另外，財經專欄作家渾水亦曾經寫文章，提到自己私下同一名年輕慈善機構嘅總理朋友討論呢啲籌款節目。渾水批評籌款節目行禮如儀，又引述該名總理朋友，批評安排周柏豪對失業家庭唱《一事無成》太過份，製作費每一年都加，質素就冇相對應提升。

呢啲批評，去到香港反送中運動期間，一啲運動參與者（特別係無線電視嘅反對者）不時會將呢啲問題再攞出嚟。

### 表演揀錯歌被批評
喺呢啲節目入面，曾經唔止一次發生無綫嘅編審同監製揀咗一啲歌要歌手獻唱，當中歌詞內容唔恰當，比一啲人批評。

其中2021年5月嘅《萬眾同心公益金2021》，周柏豪同鄭融對住失業家庭唱《一事無成》，其中歌詞「假如凡事都失敗」、「幾年來毫無成績，地位未有躍升」等，被網民批評涼薄。另外泳兒喺同一個節目亦揀咗自己當時嘅新歌《孤毒》，仲要係喺播放獨居長者受訪片段之後，不過泳兒之後呼籲大家捐錢嘅時候就話多啲人打電話支持，等多啲人得到溫暖就唔會孤獨，化解揀錯歌嘅尷尬。

另外，喺2008年《星光熠熠耀保良》嗰陣，吳雨霏同鄧麗欣表演嘅時候，獻唱《分手要狠》，當中歌詞有一句「別扶助病困」，亦有倒米之嫌。

## 參考
慈善星輝仁濟夜

《**慈善星輝仁濟夜**》（）係香港仁濟醫院同電視廣播有限公司聯合主辦嘅一個大型慈善籌款活動，係無綫電視慈善節目之一。通常喺每年1月嘅（「農曆新年」前）其中一個禮拜六（夜）晚舉行，目的係為仁濟醫院籌募經費，表演內容通常以唱歌為主。

## 主持及演出
；號前為歌手，後為非歌手／演奏家／藝員

## 出面網頁
* 慈善星輝仁濟夜2009 - 主頁 - tvb.com
* 慈善星輝仁濟夜2010 - 主頁 - tvb.com
* 慈善星輝仁濟夜2011 - 主頁 - tvb.com
* 慈善星輝仁濟夜2012 - 主頁 - tvb.com
* 慈善星輝仁濟夜2013 - 主頁 - tvb.com
* 慈善星輝仁濟夜2014 - 主頁 - tvb.com
* 慈善星輝仁濟夜2015 - 主頁 - tvb.com
* 慈善星輝仁濟夜2016 - 主頁 - tvb.com
* 慈善星輝仁濟夜2017 - 主頁 - tvb.com
* 慈善星輝仁濟夜2018 - 主頁 - tvb.com
* 慈善星輝仁濟夜2019 - 主頁 - tvb.com
* 慈善星輝仁濟夜2020 - 主頁 - tvb.com
* 慈善星輝仁濟夜2021 - 主頁 - tvb.com
* 慈善星輝仁濟夜2022 - 主頁 - tvb.com
* 慈善星輝仁濟夜2023 - 主頁 - tvb.com
* 慈善星輝仁濟夜2024 - 主頁 - tvb.com
*
 慈善星輝仁濟夜 2025 - 主頁 - tvb.com
香港公益金

**香港公益金**（），係香港一間非牟利同非政府資助嘅慈善機構，1968年11月8號成立。皆因佢嘅行政費用由香港賽馬會全數包底，所有捐款都可以撥晒畀百幾間公益金會員機構，創會會長係唐星海。

## 史
1960年代初期，香港人口急增，社會問題日益嚴重。為咗舒緩社會壓力，一班社會賢達包括：唐炳源議員、馮秉芬爵士夫人（馮簡笑嫻）、何瑾爵士夫人同埋孫秉樞博士等等，倡議開闢「福利銀庫」，統一籌募經費，畀啲志願機構可以專注發展各項服務，令到整體社會福利水準得到升呢。

《香港公益金條例》响1968年嘅立法局會議中入便獲通過，1968年11月8號，香港公益金正式成立，成為亞洲頭一個呢類型嘅慈善機構。

## 主要籌款活動
*公益金百萬行
*公益服飾日
*萬眾同心公益金

## 出面網頁
*香港公益金
賈巴伍各

**賈巴伍各**（；；；）係中國大陸嘅緝毒民警，四川涼山昭覺縣人。佢喺2006年從四川警察學院畢業後年半到布拖縣嘅差館做差人，從2010年1月到2017年5月間喺布拖縣先後做過副所長同所長嘅職務。2012年攞過四川省公安基層攞過先進民警嘅獎勵，亦俾四川省公安廳記過佢三等功。2015、2016年呢兩年間先後攞過四川省政法系統先進個人稱號同凉山州十佳优優秀派出所所長嘅稱謂。

2017年6月10號深夜，由於涼山地區發生咗震驚成個四川嘅走私毒品案同爆炸案，令公安機關成立專案組捉犯罪嫌疑人。四日後，專案組知道犯罪嫌疑人嘅行蹤之後去到山上捉人，點知賈巴伍各俾犯罪嫌疑人開槍殺死咗，終年34歲。事發後第二日，犯罪嫌疑人當場俾差佬叉住，而賈巴伍各嘅葬禮亦喺同年6月16號舉行。

## 攷
* 数百群众自发悼念英雄民警贾巴伍各 四川在线 （2017-06-15）
* 贾巴伍各追悼会举行，妻子泪别:我的爱人请你放心走好 儿女以你为荣 四川在线 （2017-06-17）
* 凉山抓贩毒嫌疑人牺牲民警追悼会明日举行 华西都市报 （2017-06-15）
* 四川凉山民警追捕毒贩牺牲，上万群众自发上街送英雄最后一程 澎湃新闻 （2017-06-17）

類:四川人
類:彝族人
類:中國警察
車宗福

**車宗福**（；；）係南韓嘅足球球探同足球教練，全羅北道全州市人。曾經從2002年開始一直做全北現代汽車隊嘅球探，2013年佢先後向兩位球證搞收買隊波成績，呢單嘢喺2016年12月嘅南韓足球醜聞被揭發，令全北隊被取消2017年亞冠同2016年經典K聯賽冠軍資格同下賽季聯賽扣9分嘅積分處罰，隨後佢被判收監半年。

車宗福喺2017年6月中旬出獄，6月16號喺全州世界盃體育場自殺身亡，終年50歲。

## 註

## 攷
* 심판매수 전 전북현대 스카우트 경기장서 목매 숨져 쿠키뉴스 （2017-06-16）
* 전북 전 스카우트 자살에 '당혹', “경찰 조사 결과 기다리는 중” FOOTBALLiST (2017-06-16)

宗福
類:南韓球探
類:韓國自殺者
巴羅洛宮

**巴羅洛宮**（；）係喺阿根廷布宜諾斯艾利斯嘅高層建築物。高100米。由設計，1923年竣工。

## 特徵
佢位於阿根廷首都布宜諾斯艾利斯嘅芒石剌區嘅1370號，係當地地標嘅辦公樓。喺烏拉圭首都蒙特維多，同巴羅洛宮對住嘅係。設計師同巴羅洛宮一樣都係馬利柯·巴蘭鐵，薩和宮高95米。

1997年，佢指定爲。今日嘅巴羅洛宮入面有旅行社、教外國人嘅西班牙文學校、探戈用嘅衣裝店、建築設計事務所、會計事務所、法律事務所等。

## 歷史

意大利人建築家，喺1890年從意大利過阿根廷，佢要依賴企業家路易斯·巴羅洛（Luis Barolo）去設計建築。佢嘅基本設計係折衷主義，佢同烏拉圭蒙特維多建設嘅係同一時期嘅設計，所以佢哋風格相似。

巴蘭鐵係但丁嘅狂熱支持者，巴羅洛宮係基於但丁嘅《神曲》嘅世界觀來設計嘅。呢100米高嘅22層同樣按照《神曲》分成三部分。地下一層同一樓表示地獄，二樓到14樓表示煉獄，15樓到22樓表示天堂。建築嘅業主自己使用三層，淨低嘅計劃攞去放租。

1923年竣工時，佢不但係布宜諾斯艾利斯乃至阿根廷、甚至係南美最高嘅建築物。1934年巴西聖保羅高130米嘅竣工，南美最高嘅建築物轉移爲馬芝尼利大廈。1935年布宜諾斯艾利斯利鐵羅區高120米嘅竣工，阿根廷最高嘅建築物轉移爲卡華納大廈。

## 相

File:Desde el cenit.jpg|建築物內部
File:Buenos Aires - Palacio Barolo - Hall principal.jpg|建築物內部
File:Pasaje Barolo negocio.jpg|建築物內部
File:Palacio Barolo (postal).jpg|1925年時
File:Graf Zeppelin Palacio Barolo 30 de junio de 1934.jpg|1934年時喺巴羅洛宮週邊飛行嘅齊柏林飛艇


## 攷

## 文獻
* Mimi Bohm, Buenos Aires, Art Nouveau, Ediciones Xavier Verstraeten, Buenos Aires, 2005.

## 出面網頁

* 
* Catalogue of Monuments
* Photo essay of the palace
* Pictures
* Monument to the latin geniuses

類:布宜諾斯艾利斯
類:1923年
陳李濟

**陳李濟**（）係中國廣東廣州嘅製藥公司，1600年成立，廣州廠喺海珠區廣州大道南1688號，香港廠喺柴灣利眾街40號。佢既係中國四大中醫藥堂之一同中華老字號，又係俾健力士世界紀錄大全登載過「世界上最長壽嘅藥廠」，甚至入選過國家級非物質文化遺產名錄。而家中國大陸地區商標喺中共建政後由廣藥集團屬下嘅工廠**廣州白雲山陳李濟藥廠有限公司**擁有，港澳臺同海外地區商標由**香港陳李濟藥廠有限公司**擁有。呢間嘢主要出帶中藥成份嘅藥品，尤其係舒筋健腰丸、烏雞白鳳丸、喉疾靈、枇杷潤喉糖、咳喘順丸喺兩廣地區出嗮名。

## 名
藥廠係由廣東南海人陳體全同李昇佐負責成立，個舖名嘅主要代表「陳李同心，合作濟世」含義。

藥廠喺香港同海外嘅英文名係成立時嘅傳統粵式郵政式拼音「Chan Li Chai」；而廣藥陳李濟喺1949年之後被改成普通話拼音「Chenliji」，同好多國有企業嘅做法一樣，到而家都未恢復。

## 攷

## 出面網頁
* （廣藥陳李濟）
* （香港陳李濟）

類:廣州公司
類:中國藥品公司
類:海珠區
類:香港公司
類:柴灣
Mi55

**Mi55**係香港女仔組合，2011年成立，創隊成員有麥家朗（Olivia）、羅彩玲（Vivian）、曾寶（Jumbo）、譚雅元（Cherrie）同周伊婷（Easter），出過寫真集，經理人係向華強個姪向展邦旗下嘅M.SPY Model Agency。2012年雖然加入兩位新成員王妙彤（Lasheeta）同歐潔瑩（Jelly），不過嗰年開始就無再用組合名義出寫真，將資源主力投放到羅彩玲同曾寶（後改藝名曾淑雅）度，亦都無乜再用Mi55呢個名做宣傳。

## 歌曲
*一句到尾
*天使的禮物

## 寫真集
*2011年：《Our First》

## 參考
*忽然1周：娛樂向華強姪背後發功Mi55天然胸殺入寫真戰

## 出面網頁
*

類:香港女子歌唱組合
邵雪聰

**邵雪聰**（）係中國偶像團體SNH48第4期成員，所屬嘅隊伍係TEAM SII。佢喺河北石家莊出世。
皇家反千組

《**皇家反千組**》（英文：**Corner the Con Man**）係香港電視廣播有限公司拍攝製作嘅時裝警匪電視劇，由歐陽震華、古巨基、陳法蓉同傅明憲領銜主演，監製鄺業生。故仔講皇家香港警察開咗隊「反千組」專捉老千。

套劇本地版剪到15集，由1997年1月6號到1月24號逢禮拜一到五21:15-22:15喺翡翠台首播，海外版就係原裝20集，喺1996年12月播。

套劇第二女主角傅明憲個角色名「溫家寶」，同之後做咗中國國務院總理嘅溫家寶撞名。

## 演員一覽
### [[皇家香港警察]]
#### 皇家反千組
***[[歐陽震華]] 飾 江一菊（反千組組長[[沙展]]）**
***[[古巨基]] 飾 成國棟（由重案組轉職到反千組）**
***[[傅明憲]] 飾 溫家寶**
*黃文標 飾 羅世光
*王偉樑 飾 伍宗強

#### [[重案組]]
***[[尹揚明]] 飾 林志豪（重案組督察，第7集自殺）**
*游　飈 飾 口水
*葉振聲 飾 Yeah輝
*羅立勤 飾 黃永勤
*劉永健 飾 李健明

#### 其他[[警察]]
*河國榮 飾 總警司
*李衛民 飾 朱Sir
*沈寶思 飾 馬Sir
*李子奇 飾 陳Sir
*許實贀 飾 王督察
*劉永晉 飾 軍裝警員

### 江家
***[[胡楓|胡　楓]] 飾 江堯坤（退休老千；[[朱威廉]]飾童年）**
*陳曼娜 飾 朱淑娥
*黎彼得 飾 譚義祖

### 成家
*劉　江 飾 成　潤（成國棟之父）
*黃愷欣 飾 曾玉容（成國棟之母）
*陳安瑩 飾 成潔慈（成國棟之姐）
*梁欽棋 飾 張世杰（成國棟之姐夫）

### 溫家
*關　菁 飾 溫耀南（警察）
*王維德 飾 溫家齊（幫辦）

### 陳家
***[[陳法蓉]] 飾 陳維琛（江一菊女友）**
*蔡國慶 飾 漢（琛父）
*廖麗麗 飾 玲（琛母）

### 林家
***[[何嘉麗 (前藝員)|何嘉麗]] 飾 葉詠珊（林志豪妻）**

### [[夜校]]
*孫大龍 飾 鍾華仁（暗戀陳維琛）
*陳楚翹 飾 夜校職員
*陸婉芬 飾 夜校職員

### 逍遙一派
*陳狄克 飾 王　飛（退休老千江堯坤好友）
*孫貴卿 飾 七　叔（退休老千江堯坤好友）
*陳勉良 飾 奀　叔（退休老千江堯坤好友）
*郭德信 飾 師　父
*溫雙燕 飾 師　母

### 案件演員

#### 悍匪案（第1集）
*麥子雲 飾 賊人A
*黃煒林 飾 賊人B

#### 婚宴麻將[[老千]]案（第1集）
*博　君 飾 老千A

#### [[冰塊]][[三菱鏡]]賭局千案（第1集）
*黃建峰 飾 主控官
*許堅信 飾 何　洪

#### [[德國]][[魔術]]神奇[[橡皮筋]]千案（第2集）
*曾健明 飾 貨主甲

#### 明星詐欺千案（第3集）
*朱樂輝 飾 Simon
*黃鳳琼 飾 Candy
*伍慧珊 飾 Ida

#### 試卷詐欺千案（第5-7集）
*黃仲康 飾 試卷老千
*蔣　克 飾 學生甲
*湯俊明 飾 學生乙

#### [[歡場]]老千案（第8-13集）
*梁健平 飾 Ben（歡場殺手，第13集被捕）
*曾慧雲 飾 Lily
*蕭玉燕 飾 Gigi
*可　心 飾 小　紅
*陳曉雲 飾 可　兒
*林嘉麗 飾 Ada
*陳寶靈 飾 舞小姐
*方　傑 飾 經　理

#### 終極千案（第4-15集）
***[[江漢|江　漢]] 飾 嚴　榮（大老千；三哥；第4集出場；間接害死林志豪；第15集被捕同心臟病發）**（侯振宇 飾童年）
*鄧汝超 飾 華
*虞天偉 飾 徐　生
*黃成想 飾 阿　炳
*戴誌衛 飾 **秦百釗**（指使嚴榮呃林志豪；害死林志豪嘅幕後主謀）
*張鴻昌 飾 李祥興
*談泉慶 飾 郭　生

### [[其他]]
*劉美珊 飾 甘嘉莉（成國棟前女友）
*王翠玉 飾 Rita
*李鴻杰 飾 Rita夫
*何美好 飾 May
*黃清榕 飾 Annie
*麥嘉倫 飾 酒　保
*黃凱詩 飾 接待員
*陳向瑩 飾 健　妻（李健明妻）
*雷穎怡 飾 護　士
*李煌生 飾 何生生
*張　捷 飾 Jo Jo
*陳燕航 飾 Jenny
*陳中堅 飾 簡　翁
*何璧堅 飾 劉　雄
*曹　濟 飾 鄭　生
*劉桂芳 飾 鄭　太
*蓋世寶 飾 鄭　女
*華忠男 飾 積　少
*薛純基 飾 酒店經理
蘇州星

**蘇州星**（），又叫**小行星2719**，係一粒圍繞太陽公轉嘅小行星，喺1965年9月22號由紫金山天文台發現，用江蘇城市蘇州個名。
招子庸

**招子庸**（），原名**為功**，字**銘山**，號**明珊居士**，廣州南海横沙鄉人，大清文人，舉人。

## 生平
富家出身，招子庸細細個就寫文，畫畫，重識得音樂與騎射。嘉慶二十一年（1816年）中舉人。曾經喺山東濰縣做知縣，煙台蓬萊閣放咗佢畫嘅壁畫。罷官之後，撰寫《粤謳》，收粵謳作品九十七題、一佰廿一首。香港總督金文泰喺 1904年將《粵謳》譯成英文，*[[Cantonese Love-Songs]]* (《嶺南情歌》），介紹去歐洲。

## 作品
*《粵謳》
*《粵謳 再粵謳》 
*《粵謳、民間歌謠》 四集

## 攷

類:中國作家
類:大清人
九龍巴士613線

**香港過海隧巴613線**係香港一條過海隧道巴士線，由九巴營運，係安達臣道發展計劃下第一條開辦嘅過海巴士線。佢來往安泰（西）同筲箕灣，經安達邨、寶達邨、秀茂坪、藍田、油塘、北角、鰂魚涌同西灣河。

## 歷史
因應安達臣道公共房屋發展計劃嘅樓差唔多起好，運輸署喺2015年1月8號向觀塘區議會交通及運輸委員會發表《安達臣道公共房屋發展計劃公共運輸服務嘅建議安排》，建議開辦6條新巴士線，包括呢條過海線，嗰時建議只係喺早晚繁忙時間單向服務。呢條過海線連同另外3條新線以公開招標決定營辦公司，最後由九巴投得。最尾路線冧巴定咗做**613**，同改為全日服務。

2017年4月18號，613線投入服務。同年7月15號，九龍區總站搬去安泰（西）。

## 行車路線

**安泰（西）開**經：安茵街、安秀道、寶琳路、秀茂坪道、秀明道、曉光街、秀茂坪道、連德道、碧雲道、高超道、鯉魚門道、支路、東區海底隧道、東區走廊、民康街、英皇道、筲箕灣道、愛秩序街同南安街。

**筲箕灣開**經：未命名道路、南安里、筲箕灣道、英皇道、康山道、英皇道、健康西街、七姊妹道、電照街、渣華道、民康街、東區走廊、東區海底隧道、鯉魚門道、高超道、碧雲道、連德道、秀茂坪道、寶琳路、安秀道、安翠街、安秀道同安茵街。

### 沿線車站

## 參考

## 出面網頁

*九巴613線官方網站路線資料
*681巴士總站－過海隧道巴士613線
何文田站公共運輸交匯處

**何文田站公共運輸交匯處**（英文：**Ho Man Tin Station Public Transport Facility**）係香港一個公共運輸交匯處，喺九龍九龍城區老龍坑何文田東南，近住港鐵何文田站B2出口，2016年10月14號啟用，而家有2條專線小巴線用佢做總站，另外有8條巴士線同2條專線小巴線經呢個站。
360°音樂無邊

《**360°音樂無邊** 》（）係香港無綫電視製作嘅音樂節目，2005年7月16到2011年9月24號播，由姜文杰、陳宇琛主持。

## 史
呢個節目前身係音樂潮@giv，由2005年7月16號接替咗佢，播映時間係翡翠台逢禮拜六15:00-15:55，由2006年10月21號開始，為配合翡翠台加咗禮拜六下晝劇集時段，同改咗體育世界播映時段，呢個節目改做逢禮拜六深夜（禮拜日凌晨）播，播映時間係01:15-02:15，之後再因應翡翠台加咗禮拜六深夜電影時段，播映時間唔固定，播出時間約莫係深夜2:30到3:00左右開始，喺3:30到4:00左右完，睇下翡翠台深夜播映嘅電影長度同係咪有特備節目（譬如德國盃精彩戰報）去定。呢個節目喺2011年10月1號起開始被360°取代。

## 參考
Cantonese Love-Songs

***Cantonese Love-Songs*** (《嶺南情歌》) 係金文泰喺1904年出版，《粵謳》嘅英文譯本。本書有個引言，講少少歷史、中式音樂、樂理，令到當時嘅西方人更加明白。招子庸寫嘅《粵謳》有九十七題，一佰廿一首。而金文泰嘅譯本全數譯晒九十七首「歌」（*Song*），而每首歌用羅馬數字 I 到 XCVII 做編號，而唔少歌有幾部份。

## 例

## 參考資料
*Cantonese love-songs by Zhao, Ziyong, ju ren 1816; Clementi, Cecil, Sir, 1875
金紫荊女企業家協會

**金紫荊女企業家協會**（）係香港一個女商家嘅商會，2012年開張，有超過100位會員，嚟自時裝、房地產、雜誌傳媒、教育、投資、慈善機構等唔同界別。

## 參考
*中環出更：金紫荊女企業家不讓鬚眉
*文匯報：金紫荊女企業家協會換屆
*香港商報：金紫荊女企協新屆執委就職
*Cosmopolitan：女創業家起動 金紫荊女企業家頒獎典禮2016
蕩寇風雲

《**蕩寇風雲**》（英文：**God of War**），係2017年上畫嘅中港合拍港產片，由趙文卓、洪金寶、萬茜、小出惠介、吳樾、王斑、洪天明主演，陳嘉上執導。

故仔講大明嘉靖年間俞武襄同戚武毅打倭寇嘅事跡。

## 出面網頁
*
那一年，我17

《**那一年，我17**》（），係澳門2017年發行嘅一套電影，用澳門主權移交做故事背景。由陳雅莉導演，主要創作同演出團隊都係以澳門人為主，用咗一班來自香港同澳門嘅新演員演出。

主要演員有 彭永琛、袁澧林、吳崇銘（King @ C AllStar）、李任燊、馬曼莉同梁建婷。

電影喺2017年6月22號，喺香港同澳門同步上映。

## 劇情
34歲嗰年住喺北京嘅陳俊傑（彭永琛飾）因為工作關係返返去澳門，期間撞返讀書嗰陣嘅死黨楊偉（吳崇銘飾），佢哋諗返起17歲嗰年同幾個同學組樂隊參加歌唱比賽嘅事。 

當年陳俊傑係轉校生，返學第一日已經俾張鎧妮（袁澧林飾）欺壓，但係之後張鎧妮對於陳俊傑嘅音樂才華非常之傾慕，因為鎧妮好鍾意搖滾樂，所以想組織一對屬於自己嘅樂隊參加校際歌唱比賽，可惜一直搵唔到啱嘅拍擋，所以佢對陳俊傑態度嘅態度作出180度嘅轉變，希望佢會肯加入一齊參加比賽。於是兩個人化敵為友，仲同其他樂隊成員一齊為校際音樂比賽努力。

比賽前夕，撞啱澳門主權移交，鎧妮嘅爸爸係葡萄牙官員，佢爸爸決定喺澳門主權移交之前帶埋一家大細返葡萄牙生活，搞到鎧妮要同俊傑分開。就係因為咁鎧妮參加唔到比賽，而且佢哋隊樂隊RockKid參賽資格突然俾人取消咗，但 RockKid 仍然帶齊嗮樂器去到比賽場地，企係操場中間開始唱歌，期間鎧妮喺機場跑返去比賽場地位同隊友打氣，佢哋唔理俾保安警察趕走同埋打傷，堅持唱完成首歌。

而鎧妮家姐月盈就係因為老崔喺佢哋上機之前，及時趕到去機場仲突然間錫咗佢個咀一啖，再即時向月盈表白同親口話想佢留低同佢一齊生活，所以最後月盈冇跟屋企人走，決定留喺澳門同愛人一齊。而陳俊傑最後只係可以送鎧妮上機，喺上機前鎧妮錫咗陳俊傑塊面一啖，之後仲話佢爭自己一份禮物之後就同屋企人搭飛機返葡萄牙。

17年後，當34歲嘅陳俊傑重遇當年好友楊偉後，兩個人決定搵返當年一齊組織樂隊嘅其他成員聚舊，點知其他成員長大後性格同生活已經全部唔同嗮。

## 演員
### 高二前進班學生

### RockKid成員

### 培育中學教職員

### 張家

### 其他角色

## 參考

## 出面網頁

*
20:16

《**20:16**》（又叫《**二十比十六**》，英文：**20:16**），係2017年上畫嘅港產片，由劉松仁、呂星辰、吳俊余、王廈主演，呂列執導。電影出品人係葉氏化工創辦人葉志成，套戲就係改編自佢嘅發跡史，而佢會將套戲所有票房所有收益唔扣起電影製作成本全部捐做慈善用途。

## 出面網頁

*
種族滅絕

**種族滅絕**係指人為而有計劃噉對一個種族全面屠殺，係戰爭罪行。
## 例
*亞美尼亞大屠殺
*猶太人大屠殺
*赤柬大屠殺
*盧旺達大屠殺
*維吾爾族種族滅絕

## 睇埋
*種族清洗
亞美尼亞大屠殺

**亞美尼亞大屠殺**係指土耳其鄂圖曼帝國喺1914年到1923年對國內亞美尼亞人進行種族屠殺，估計死咗150萬人。
軌道

**軌道**係一個物體喺重力作用下繞住空間入面嘅一點運行嘅路徑，譬如行星繞住恆星公轉嘅軌跡，或者衛星繞住行星公轉嘅軌跡。行星軌道一般都係橢圓。
仙女座星系

**仙女座星系**係個螺旋星系，距離地球約莫250萬光年，係最近銀河系嘅星系。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M31,SEDS Messier pages
* M31, Galactic Globular Clusters Database page
* Historic observations of M31
*
聯合國兒童基金會

**聯合國兒童基金會**（**United Nations Children's Fund**），原名**聯合國國際兒童緊急救援基金會**（**United Nations International Children's Emergency Fund**，簡稱**UNICEF**而家重用緊），係聯合國轄下機構，喺1946年12月11號由聯合國大會通過成立，對發展中國家嘅細路提供人道援助，1965年攞諾貝爾和平獎。
鼠疫

**鼠疫**係種存在喺囓齒類動物同跳蚤嘅一種人畜共通傳染病，由鼠疫桿菌引起，按症狀可細分做淋巴腺鼠疫、肺鼠疫同敗血性鼠疫三類。

鼠疫喺人類史上有幾次大爆發，規模最大嗰次係中世紀歐洲嘅黑死病。

類:人畜共患病
電機工程

**電機工程**（；），又**電氣工程**，係工程學嘅分支，專門研究電、電子同電磁方面，涉及電腦、發電、電訊等唔同範疇。
相對論

**相對論**係主要由德國物理學家歐拔·愛因斯坦創立，有關空間同重力嘅理論。佢嘅創立推翻咗牛頓早200年建立嘅經典力學，因為牛頓嘅經典力學喺好近光速或者引力好大嗰陣會唔係好準。

相對論主要可以分做狹義相對論同廣義相對論兩種。狹義相對論係針對無引力嘅情況，而廣義相對論係針對有引力嘅情況。佢哋喺宇宙學入面扮演咗好重要嘅角色。

## 狹義相對論

喺歐拔·愛因斯坦1905年其中一篇奇蹟年論文Zur Elektrodynamik bewegter Körper（關於郁緊嘅嘢嘅電動力學）入面，佢提出咗兩個假設：

* 相對性：喺唔同嘅慣性參考系入面，所有物理定律都會有同一個表達方式。
* 光速喺任何慣性參考系入面都係一樣。

因為呢兩個假設，可以推斷到更加多嘅發現，例如：

* 時間膨脹：所有相對於一個慣性系統嚟郁嘅鐘都會郁得慢啲，而呢個效應係可以用勞侖茲變換好準咁度出嚟。
* 質能等價：(E=mc^2) 能量同質量係同一樣嘢，而且可以互相換做對方。

## 廣義相對論

廣義相對論係喺1915年發表嘅。廣義相對論嘅發現包括：

* 重力時間膨脹：重力導致嘅時空扭曲率越大，時間就會過得越慢
* 進動：自轉物體嘅自轉軸又會圍住另一個軸去旋轉（呢個可以喺水星嘅軌道同雙星脈衝星入面見到）。

## 有咩用
雖然歐拔·愛因斯坦一開始創立相對論係為咗理論上嘅用途，無諗過點樣應用，但係相對論喺工程學上已經有幾重要嘅用途。其中一個係全球定位系統。因為地球有引力，所以人造衞星喺度緊唔同嘅數時，都要考慮廣義相對論嘅影響。

## 攷
熱帶地區

**熱帶地區**係地理上熱帶嘅範圍，喺北回歸線同南回歸線之間，最中間就係赤道。嗰區大多數都受熱帶氣候影響。
海綿動物

**海綿動物**（**Porifera**），又叫**多孔動物**，係動物界下面其中一個門，而家有三個綱：鈣質海綿綱、尋常海綿綱同六放海綿綱。
巴黎連環恐怖襲擊

**巴黎連環恐怖襲擊**係指法國巴黎喺2015年11月13號夜晚發生嘅一連串恐怖襲擊，最後死137人（包括7位兇手）、傷368人，恐怖組織伊斯蘭國認咗係佢哋嘅所作所為。
晶體

**晶體**係原子、離子或者分子跟住一定嘅周期性，喺結晶過程入面，喺空間排列成有一定規則嘅幾何外形嘅固體。

## 睇埋
*石英（水晶）
*液晶體
飛馬 (搞清楚)

**[[飛馬]]**通常指希臘神話生物，重可以指：
*飛馬座，西洋星座
*香港飛馬足球會，香港超級聯賽球會
*飛馬 (譚詠麟專輯)，香港歌手譚詠麟專輯
合勝

**合勝**（）可以係：
*合勝村，多處
*合勝社區，多處
*合勝社，越南清化省肇山縣嘅社
合勝村

**合勝村**（）係中國村名，可以係：
*湖南
**婁底漣源嘅村，請睇《龍塘鎮》
**邵陽新寧嘅村，請睇《黃龍鎮》
**:原名叫**合星**（），1989年由合星大隊改成合勝村。
*黑龍江
**綏化
***肇東嘅村，請睇《宋站鎮》
***:村名係攞「一齊贏」嘅意頭。
***:1949年後初頭，呢度係宋站鎮第七區嘅第九村；1958年改爲宋站人民公社嘅合勝生產大隊；1984年由大隊變成村；2001年同興村併入合勝村。
***明水嘅村，請睇《崇德鎮》
***:村名意思係「以合作取得勝利」。
**大慶林甸嘅村，請睇《四合鄉》
**:條村從永合大隊分出，「合」係指原先嘅永合。
**鶴崗東山區嘅村，請睇《東方紅鄉》
**:村名出自1956年嘅農業合作化時期，村名意思係「聯合就會勝利」。
*內蒙古赤峰克什克騰嘅村，請睇《芝瑞鎮》
*:村名意思係「以聯合取得勝利」。
*安徽阜陽阜南嘅村，請睇《龍王鄉》
*:村名係攞「居民生活都美滿勝意」嘅意頭。
*新疆烏魯木齊市烏魯木齊縣嘅村，請睇《板房溝鄉》
*:條村由合陽渠村同勝利村合併而成，攞原先兩條村名嘅「合」同「勝」組成村名。

## 出面網頁
*中國國家地名信息庫
Journesis

**Journesis**係一個媒體平台，由前無線及 NowTV 主播陳美茵同幾位伙伴聯合創辦。

同傳統媒體運作唔同，Journesis 無自己嘅編採室 (Newsroom)，而係用一套後台系統，令所有已經審批嘅記者／作者，可以自己提交文章。之後，編輯就會好似 Uber 司機咁，收到通知知道有新文章，就可以上系統編輯，然後發布文章。Journesis 現時已經有超過 100 位記者／作者登記，記者／作者必須要有相關傳媒工作經驗或者公開發布經驗例如專欄、出書等等，或者係新傳系嘅準畢業生。

## 參考

## 出面網頁
*Journesis
唐傑忠

**唐傑忠**（；；）係中國大陸嘅相聲演員，山東黃縣（今日嘅山東煙台龍口市）人。佢曾經成日同姜昆、馬季一齊同臺做表演。

## 經歷
唐傑忠自細就開始表演相聲，1949年參軍做部隊文工團團員後參加過好多場表演藝術。1964年調入中央廣播說唱團後同劉寶瑞、馬季、郝愛民、姜昆等名家搭過檔。1985～1991年間喺中國中央電視台春節聯歡晚會入面表演相聲節目重做過文藝晚會節目主持人好多次。尤其喺同姜昆合演嘅相聲——《新兵小傳》喺1986年嘅全國新曲目大賽入面攞表演一等獎。2010年攞過第6屆中國曲藝牡丹獎終身成就獎。

2017年6月18號晚黑，佢喺北京因為患前列腺癌，喺北京朝陽區朝陽門中西醫急救中心死咗，終年84歲。事發後，佢條鹹魚正式葬喺八寶山革命公墓。

## 代表作
*《找舅舅》
*《友誼頌》
*《海燕》
*《高原彩虹》
*《新「桃花源記」》
*《彬彬有禮》
*《父與子》
*《英雄啟事》
*《新兵小傳》
*《照像》
*《虎口遐想》
*《電梯風波》
*《歌唱流派》
*《着急》
*《樓道曲》
*《辭職以後》
*《夫妻之間》

## 參考
* 
* 85岁相声名家唐杰忠患癌去世 遗体已经运抵八宝山 鳳凰網 （2017-06-19）

 |width=30% align=center|**從師**
 |width=40% align=center|**輩分**
 |width=30% align=center|**收徒**
 |-
|width=30% align=center|劉寶瑞
 |width=40% align=center|**文**
 |width=30% align=center |張茂起、李建華、李藝、劉全剛、李金祥、趙斌、崔喜躍、楊寧、鞏漢林、魏真柏、朱琦、汪聲亞、楊祖堯、卡爾羅、馬洛、羅愛恬、白玉、周偉、徐錦江（關門弟子）
 |-

類:煙臺人